ועדת הכספים, כנסת 19, פרוטוקול מספר 133, 2013-07-17 09:00

ניסן סלומינסקי: בוקר טוב.

ניסן סלומינסקי: אנחנו פותחים את ישיבת ועדת הכספים ומקדמים בברכה את השר לביטחון פנים.

ניסן סלומינסקי: תראה כמה אתה פופולרי.

ניסן סלומינסקי: חברי כנסת רבים בשעה 8:30 בבוקר.

יצחק כהן: תגיד לו מאיפה הם הגיעו.

ניסן סלומינסקי: חלקנו יצא מהבית ב-6:30 בבוקר.

יעקב ליצמן: אני מוחה על כך שאתה עושה ישיבות באמצע הלילה.

אלעזר שטרן: כבוד השר, לא ישנו כדי להגיע לכאן.

ניסן סלומינסקי: לענייננו.

ניסן סלומינסקי: תכננו לקיים את הישיבה, כנהוג בימי רביעי, משעה 9:00 עד 11:00, אבל התברר שלשר בשעה 9:00 יש ישיבת קבינט ביטחוני בה הוא חייב להיות.

ניסן סלומינסקי: לכן הקדמנו במקצת את תקציב משרד מבקר המדינה.

ניסן סלומינסקי: בגלל אהבתנו הגדולה לשר ובכלל למשטרה ולמשרד לביטחון פנים ואהבתו אלינו, הוחלט לבסוף שהשר כן יגיע ויגיע גם המפכ"ל.

ניסן סלומינסקי: השר יתחיל ב-8:30, ילך ב-9:00 ואחריו ימשיך המפכ"ל.

ניסן סלומינסקי: אנחנו נשמע את השר אבל אני לא יודע אם יהיה מספיק זמן לשאלות.

ניסן סלומינסקי: אחרי צאתו של השר יישאר כאן הצוות ואפשר יהיה לשאול את השאלות.

ראובן ריבלין: התקציב מסודר אצלך?

ניסן סלומינסקי: העלו לו.

ניסן סלומינסקי: לגבי השר, אני לא יודע איך מרגישים החברים, אבל כשאנחנו מדברים על השר, אנחנו מדברים על חבר וידידי, אדם שמכיר את כל המערכת לפני ולפנים ועושה עבודה אדירה ועושה אותה בשקט ובצניעות.

מיקי רוזנטל: אני הייתי נועל את הישיבה עכשיו כדי שלא ישמע את כל הביקורת שלנו.

ניסן סלומינסקי: לא יעלה על הדעת.

ניסן סלומינסקי: מיקי, אתה עם ביקורת?

ניסן סלומינסקי: אני אפילו לא מדמיין את זה.

ניסן סלומינסקי: השר, נשמח לשמוע אותך.

ניסן סלומינסקי: אם ירצו לשאול אותך שאלות ולא יהיה לך זמן להשיב עליהן, תן ייפוי כוח למפכ"ל שיוכל להשיב .

<השר לביטחון פנים יצחק אהרונוביץ: יש לו ייפוי כוח.

<השר לביטחון פנים יצחק אהרונוביץ: בוקר טוב.

<השר לביטחון פנים יצחק אהרונוביץ: היושב ראש, ניסן ידידי, חברי הכנסת.

<השר לביטחון פנים יצחק אהרונוביץ: נמצאים אתנו כאן שלושת ראשי הארגונים, המפקח הכללי לימיני, נמצא כאן שחר אילון, נציב כיבוי אש, ואהרן פרנקו, נציב שירות בתי הסוהר.

<השר לביטחון פנים יצחק אהרונוביץ: נמצא כאן המנכ"ל וכל צמרת המשרד.

<השר לביטחון פנים יצחק אהרונוביץ: הרגשתי צורך וחובה לבוא לוועדת הכספים וגם אם אני אלך מספר דקות אחרי תחילת ישיבת הקבינט, לא יקרה דבר כי חשוב לי להופיע בפני הוועדה החשובה הזאת, בה פעם הייתי חבר ויש לי כאן הרבה חברים.

<השר לביטחון פנים יצחק אהרונוביץ: אני אנסה בכמה דקות להסביר ואחרי ימשיך גם המפכ"ל שצריך להופיע היום גם בוועדת הפנים.

<השר לביטחון פנים יצחק אהרונוביץ: בנוסף לכך, כאמור, נמצאת כאן כל צמרת המשרד.

<השר לביטחון פנים יצחק אהרונוביץ: אנחנו פתוחים לשאלות כי אני חושב ששיתוף הפעולה בין הוועדה – חברי הכנסת ובית המחוקקים – הוא מאוד מאוד חשוב.

<השר לביטחון פנים יצחק אהרונוביץ: לא פעם ולא פעמיים אני נדרש לשאילתות, שאילתות דחופות, הצעות לסדר, כולל היום, ואני מבין את הצורך ואני מבין את החובה שלי להופיע, לתת את ההסברים ולתת דין וחשבון על כל מה שקורה במשרד.

<השר לביטחון פנים יצחק אהרונוביץ: בפתח דבריי אני רוצה לומר שיש לנו משטרה מצוינת עם מפקח כללי שנמצא אתנו כאן, יש לנו שירות בתי סוהר מצוין וגם כיבוי אש כך.

<השר לביטחון פנים יצחק אהרונוביץ: אני חייב לומר את זה בצורה הגלויה ביותר.

<השר לביטחון פנים יצחק אהרונוביץ: אני מכיר את המערכות האלה, הייתי במשטרה פעם ובתפקידי אני מכהן קדנציה שנייה.

<השר לביטחון פנים יצחק אהרונוביץ: אני אומר לכם שבאמת, כשאני מסתכל לאורך זמן, אני גאה בשוטרים, גאה במפקדים, גאה בסוהרים וגאה בלוחמי האש שעושים עבודה מצוינת על אף הקשיים המרובים.

<השר לביטחון פנים יצחק אהרונוביץ: הרבה מהבעיות במדינת ישראל, למעשה מונחות לעתים קרובות לפתחנו וגם למשרד, למשטרה וליתר הגופים יש הרבה משימות ומטלות כאשר לפעמים צריך להחליט על סדרי עדיפויות ולהחליט היכן אנחנו נותנים יותר והיכן פחות.

<השר לביטחון פנים יצחק אהרונוביץ: אני אומר איך אני רואה את הדברים בעבודתי.

<השר לביטחון פנים יצחק אהרונוביץ: המשרד התעצם.

<השר לביטחון פנים יצחק אהרונוביץ: המשרד שאני הכרתי לפני ארבע-חמש שנים גדל והוא גדל כי היה צורך לתת לו את החשיבות מבחינת הטיפול שהוא צריך לבצע.

<השר לביטחון פנים יצחק אהרונוביץ: אם המשטרה הייתה הזרוע המרכזית ושירות בתי הסוהר היה הזרוע המשני, נוסף בשנתיים האחרונות הנושא של לוחמי האש.

<השר לביטחון פנים יצחק אהרונוביץ: אני עסקתי בנושא הזה גם כאן וגם בוועדת הפנים – יושב כאן ידידי חבר הכנסת יצחק כהן שליווה אותנו בוועדת הפנים.

<השר לביטחון פנים יצחק אהרונוביץ: תמיד דיברנו על הרפורמה הזאת, עוד לפני האירוע הקשה שהיה בכרמל, ואכן ההחלטה נפלה והרשות לכבאות עברה עם קשיים מרובים מאוד – גם בשלטון המקומי, גם בהסתדרות – ובאמת עם הרבה קשיים העברנו את החוק לפני מספר חודשים ויצאנו לדרך.

<השר לביטחון פנים יצחק אהרונוביץ: אני יכול להגיד לכם – בוודאי שחר יתייחס לכך בסקירה שלו – שנעשים שם דברים נהדרים.

<השר לביטחון פנים יצחק אהרונוביץ: הרשות להגנת עדים, דבר שלא היה קיים קודם לכן.

<השר לביטחון פנים יצחק אהרונוביץ: לפני ארבע שנים זה לא היה וזה בא כדי לתת ביטחון לאותם אנשים שמפילים את ראשי ארגוני הפשיעה.

<השר לביטחון פנים יצחק אהרונוביץ: הרשות קמה, נמצאים בה הרבה אנשים, חלקם בארץ וחלקם בחוץ לארץ, הרשות פועלת, בועטת ומסייעת למשטרה, בעיקר למשטרה, למלא את תפקידה בעיקר בלחימה בפשע החמור והקשה, באותם ארגוני פשיעה.

<השר לביטחון פנים יצחק אהרונוביץ: הרשות לכלי ירייה, נושא שהיה במשרד הפנים, וכלי נשק.

<השר לביטחון פנים יצחק אהרונוביץ: ישבנו בזמנו, לפני כשנתיים, עם שר הפנים והתקבלה החלטה.

<השר לביטחון פנים יצחק אהרונוביץ: את ביקורת הגבולות למשל העברתי, ובצדק, למשרד הפנים והוא העביר לי את הרשות לכלי ירייה ואנחנו עכשיו נמצאים ברפורמה גדולה מאוד של כלי הנשק.

<השר לביטחון פנים יצחק אהרונוביץ: המדיניות שלי היא מדיניות מצמצמת כלי נשק שנמצאים ברחובות, של מאבטחים, והיכן שאפשר לצמצם – לצמצם.

<השר לביטחון פנים יצחק אהרונוביץ: אנחנו נמצאים כרגע ברה-ארגון חזק מאוד במשרד ואני מקווה שבשבועות הקרובים נסיים אותו.

<השר לביטחון פנים יצחק אהרונוביץ: היכן שאפשר לצמצם, נצמצם.

<השר לביטחון פנים יצחק אהרונוביץ: אני לא מדבר על יהודה ושומרון, אני דלא מדבר על קרבת הגבולות, אני לא מדבר על מקומות סיכון אלא אני מדבר על מקום בו אפשר לצמצם.

<השר לביטחון פנים יצחק אהרונוביץ: זה לא המצב הקודם בו כמעט בכל בית עסק היה לנו מאבטח עם כלי נשק.

<השר לביטחון פנים יצחק אהרונוביץ: אני הולך לצמצם את כמות כלי הנשק – לא את המאבטחים, לסוגיית המאבטחים אני לא נכנס – כי לצערנו אנחנו יודעים שבכלי נשק לעתים משתמשים כדי לפגוע בבני הזוג.

<השר לביטחון פנים יצחק אהרונוביץ: הדברים האלה מונחים לפתחי ואנחנו כרגע נמצאים ברפורמה עם כלל משרדי הממשלה.

<השר לביטחון פנים יצחק אהרונוביץ: כדי לסייע לגופים, הקמנו את האגף האזרחי.

<השר לביטחון פנים יצחק אהרונוביץ: פעם זאת הייתה מצילה בלבד, שזאת רשות שמסייעת לרשויות למלא את תפקידן באותן עבירות ובעבריינות שנוצרת.

<השר לביטחון פנים יצחק אהרונוביץ: המצילה נמצאת בעשרות ערים, אבל לקחנו אותה כפרויקט והלכנו אתו עוד צעד אחד קדימה והקמנו את הפרויקט של עיר ללא אלימות שהיום הוא נושק ל-120 ערים והולכים להוסיף עליהן.

<השר לביטחון פנים יצחק אהרונוביץ: בסופו של דבר זה נותן לנו את המעטפת של השלטון המקומי יחד עם המשטרה, יחד עם המשרד, יחד עם רכזים, יחד עם מרכז רואה, יחד עם מצלמות וזה נותן לנו מבט אחר שלא היה קיים קודם לכן.

<השר לביטחון פנים יצחק אהרונוביץ: השיטור העירוני.

<השר לביטחון פנים יצחק אהרונוביץ: אמרתי כמה פעמים מעל דוכן הכנסת, ואני חוזר ואומר, שלא יגררו אותי למהלך הזה של מתן סמכויות לפקחים ללא שוטרים.

<השר לביטחון פנים יצחק אהרונוביץ: אני אתנגד למשטרה פרטית.

<השר לביטחון פנים יצחק אהרונוביץ: אמרתי את הדברים האלה ואני חושב שזה נכון.

<השר לביטחון פנים יצחק אהרונוביץ: שילוב של פקחים עם שוטרים, זה שילוב נכון כדי לייצר עוד כוח לסייע למשטרה, ובעיקר לסייע לחברה באותן עבירות של איכות החיים ואכן כל אזרח בסוף מסתכל על מה שקורה בפינה שלו וברחוב שלו.

<השר לביטחון פנים יצחק אהרונוביץ: הדברים האלה כבר קיימים בעשרות רשויות ואנחנו נמשיך לתת את זה.

<השר לביטחון פנים יצחק אהרונוביץ: אם היו לי תקציבים נוספים, הייתי יכול לתת ליותר רשויות.

<השר לביטחון פנים יצחק אהרונוביץ: אנחנו עומדים לשנות עכשיו את היחס כאשר היום היחס הוא חמישים אחוזים פקחים וחמישים אחוזים שוטרים, אבל אני הולך לשנות את היחס.

<השר לביטחון פנים יצחק אהרונוביץ: הנושא יועלה בקרוב בוועדת שרים לאלימות בראשותי כי אנחנו צריכים לפתור את הבעיות גם בפריפריה.

<השר לביטחון פנים יצחק אהרונוביץ: לדוגמה, במעלות או באופקים הם לא יכולים לתת חמישים אחוזים כי אין להן.

<השר לביטחון פנים יצחק אהרונוביץ: אלה רשויות חלשות והן לא יכולות לעמוד במצ'ינג הזה.

<השר לביטחון פנים יצחק אהרונוביץ: אנחנו ניתן את האפשרות, באמצעות ועדה שתשב ותחליט האם זה יהיה שלושים-שבעים, האם יהיה ארבעים-שישים.

<השר לביטחון פנים יצחק אהרונוביץ: נמצא את היחס כדי להכניס גם רשויות שלא יכולות לעמוד במצ'ינג.

<השר לביטחון פנים יצחק אהרונוביץ: אלה דברים שאנחנו מריצים.

<השר לביטחון פנים יצחק אהרונוביץ: האגף הזה צריך לתמוך ולסייע ויש לו הרבה עבודה אבל הדברים האלה מתקדמים.

<השר לביטחון פנים יצחק אהרונוביץ: מבחינת היעדים.

<השר לביטחון פנים יצחק אהרונוביץ: אני סימנתי יעדים ומדיניות מאז 2009, עת נכנסתי למשרד, אבל כל פעם אני מוסיף או מוריד.

<השר לביטחון פנים יצחק אהרונוביץ: במסגרת היעדים – אני מדבר על היעדים של השר – שמתי את נושא מלחמה בתאונות הדרכים שבטח המפכ"ל ירחיב בדברים.

<השר לביטחון פנים יצחק אהרונוביץ: נעשית באמת עבודה מצוינת של אגף התנועה, שכמה שנוסיף לו עוד, מספר הנפגעים ירד.

<השר לביטחון פנים יצחק אהרונוביץ: אם הם נמצאים בשנת 2012 עם פחות מאה הרוגים, זאת באמת תעודת כבוד לכולם, בעיקר לאגף התנועה אבל לא רק כי יש הרבה גורמים נוספים כמו משרד התחבורה וכל הגורמים הנוספים.

<השר לביטחון פנים יצחק אהרונוביץ: זאת דוגמה אחת.

<השר לביטחון פנים יצחק אהרונוביץ: היעד הנוסף שהצבתי הוא חיזוק שלטון החוק במגזר הערבי.

<השר לביטחון פנים יצחק אהרונוביץ: יש לנו בעיות לא פשוטות במגזר הערבי כי לא היינו שם מספיק.

<השר לביטחון פנים יצחק אהרונוביץ: לא היינו לא בדרום, לא במרכז ולא בצפון ואלה בעיות קשות מאוד.

<השר לביטחון פנים יצחק אהרונוביץ: אם הם מייצרים בין ארבעים לחמישים אחוזים מסל הפשיעה והם עשרים אחוזים מכלל תושבי מדינת ישראל, אנחנו צריכים ללכת לאותם מקומות כדי לפתור את הבעיות שם והבעיות הן לא של המשטרה אלא בסוף הבעיות הן של המדינה.

<השר לביטחון פנים יצחק אהרונוביץ: כשצריך חינוך, צריך ספורט, צריך תרבות, צריך תעשייה או היי-טק, שם בדיוק הם צריכים להיות ואז הם לא יגיעו לפשע ולאלימות.

<השר לביטחון פנים יצחק אהרונוביץ: פתחנו שם עשרות מרכזי שיטור קהילתי.

<השר לביטחון פנים יצחק אהרונוביץ: הכנסנו אורגנים.

<השר לביטחון פנים יצחק אהרונוביץ: מה זה אורגן?

<השר לביטחון פנים יצחק אהרונוביץ: בשנים האחרונות הכנסנו שלושה – ועוד שלושה ייכנסו בימים הקרובים – כוח משימה שפועל לדוגמה בטייבה, בטירה, בקלנסואה.

<השר לביטחון פנים יצחק אהרונוביץ: הוא לא קשור לתחנה.

<השר לביטחון פנים יצחק אהרונוביץ: הוא ת"פ התחנה או ת"פ המרחב אבל הוא פועל כדי לתת חוק, סדר, שליטה, פחות ירי, פחות נשק וכדי לתת תחושת ביטחון והתושבים רוצים את זה וראשי הרשויות רוצים את זה.

<השר לביטחון פנים יצחק אהרונוביץ: הם אומרים שנישאר או שתכניסו את התנועה פנימה יותר.

<השר לביטחון פנים יצחק אהרונוביץ: זה מה שהם דורשים וזה מה שמגיע להם.

<השר לביטחון פנים יצחק אהרונוביץ: אנחנו רואים את הירידה בפשיעה.

<השר לביטחון פנים יצחק אהרונוביץ: יש לנו מחקרים שמראים שהיכן שנמצא האורגן הזה, יש ירידה בפשיעה, באלימות וכל מה שקשור לזה.

<השר לביטחון פנים יצחק אהרונוביץ: אם כן, אורגן כזה קיים במשולש, אורגן כזה קיים באזור נצרת, אורגן כזה עכשיו עובד באזור כרמיאל, נכניס עוד אורגן נוסף במשולש, בדרום נמצא כוח נוסף שפועל.

<השר לביטחון פנים יצחק אהרונוביץ: אלה אורגנים שנותנים יותר אחיזה.

<השר לביטחון פנים יצחק אהרונוביץ: כשרואים את כל התפיסה הזאת, אומרים שיש כאן פעילות ענפה מאוד.

<השר לביטחון פנים יצחק אהרונוביץ: את הנתונים של המשטרה, אני אשאיר למפכ"ל לתת.

<השר לביטחון פנים יצחק אהרונוביץ: הנתונים מראים שיש ירידה בפשיעה, אבל אני אומר שלי חשוב הביטחון האישי ותחושת הביטחון של האזרח ברחוב.

<השר לביטחון פנים יצחק אהרונוביץ: האם הם מרגישים בטוח, האם הם יכולים להסתובב בערב, האם הם יכולים לשלוח את הילדים לחוגים.

<השר לביטחון פנים יצחק אהרונוביץ: זאת תחושת הביטחון וכשפועלים הורים וסיירות הורים וכל הדברים האלה, זה נותן תחושה הרבה יותר טובה.

<השר לביטחון פנים יצחק אהרונוביץ: אני בעד שותפויות, אבל לעבוד תחת ת"פ ובאופן מסודר.

<השר לביטחון פנים יצחק אהרונוביץ: הדברים האלה נמצאים כרגע בתהליכי עבודה ואנחנו גם רואים שהתחושה היא יותר טובה.

<השר לביטחון פנים יצחק אהרונוביץ: צריך לזכור, ואתם בוועדת הכספים, שגם ב-2012 כשנוספו מעל אלף שוטרים , גם כשנוסף תקציב של מאות מיליוני שקלים, וגם בתקציב הנוכחי הזה של 2013-2014 תהיה לנו תוספת של מעל מיליארד שקלים ותוספת של מעל אלף שוטרים, עדיין המשטרה קטנה על המדינה.

<השר לביטחון פנים יצחק אהרונוביץ: כששואלים אותי כמה צריך, אני יכול לזרוק מספרים מ-5,000 עד 10,000 וכל מספר הוא נכון.

<השר לביטחון פנים יצחק אהרונוביץ: כשמסתכלים על היחס בין תושבים – כי מספר התושבים גדל, המדינה גדלה – לבין מספרי השוטרים, כמעט ואין שינוי.

<השר לביטחון פנים יצחק אהרונוביץ: השינויים הם לא דרמטיים שאפשר באמת לומר שאני רוצה ביטחון ולראות בכל קרן רחוב זוג שוטרים.

<השר לביטחון פנים יצחק אהרונוביץ: גם אני רוצה לראות את הדברים האלה.

<השר לביטחון פנים יצחק אהרונוביץ: אז מתחילים התעדופים לכאן ולשם.

<השר לביטחון פנים יצחק אהרונוביץ: התקציבים האלה חסרים.

<השר לביטחון פנים יצחק אהרונוביץ: אני חייב לשבח את משרד האוצר.

יצחק כהן: באיזה תקופות?

<השר לביטחון פנים יצחק אהרונוביץ: 2011, 2012, 2013 ו-2014.

<השר לביטחון פנים יצחק אהרונוביץ: אני חייב לשבח את משרד האוצר.

ניסן סלומינסקי: הוא רוצה לדעת בגין איזו תקופה אתה משבח את משרד האוצר.

<שר לביטחון פנים יצחק אהרונוביץ: אמרתי.

<שר לביטחון פנים יצחק אהרונוביץ: כשאני מדבר על 2011 ו-2012, איציק היה שם בתקופה הזאת.

<שר לביטחון פנים יצחק אהרונוביץ: רבותיי, אני משבח גם את הממשלה הקודמת וגם את הממשלה הנוכחית.

<שר לביטחון פנים יצחק אהרונוביץ: יש היענות ויש הבנה לצרכים.

<שר לביטחון פנים יצחק אהרונוביץ: אני באמת שמח להגיד לכם ששיתוף הפעולה הוא מצוין.

<שר לביטחון פנים יצחק אהרונוביץ: פתרנו למשל את הבעיות של הגמלאים.

<שר לביטחון פנים יצחק אהרונוביץ: איציק כהן הוביל את המהלך הזה יחד אתנו, ואלה היו בעיות לא פשוטות שרמת השכר של הגמלאים שלנו הייתה בסוף סולם השכר שלהם.

<שר לביטחון פנים יצחק אהרונוביץ: רצינו לשפר להם את השכר והצלחנו במהלך הזה.

<שר לביטחון פנים יצחק אהרונוביץ: אחרי כן הצבא הלך בעקבותינו.

<שר לביטחון פנים יצחק אהרונוביץ: זאת דוגמה אחת של פערים שהיו.

<שר לביטחון פנים יצחק אהרונוביץ: הוספנו שכר לשוטרים.

<שר לביטחון פנים יצחק אהרונוביץ: אני מאוד גאה על כך ששוטר לא ישתכר 4,000 שקלים.

<שר לביטחון פנים יצחק אהרונוביץ: שוטר היה משתכר 4,000 שקלים בשנים הראשונות שלו וזה שהצלחנו להוסיף לו עוד 700-800 שקלים – ואני מדבר על השנים הראשונות שלו – זה שכר שאפשר להתמודד אתו ולחיות.

<שר לביטחון פנים יצחק אהרונוביץ: הוא צריך להקים משפחה, יש לו גן ילדים, יש לו ארנונה לשלם ועוד.

<שר לביטחון פנים יצחק אהרונוביץ: צריכה להיות להם מוטיבציה להישאר, כי אחרת הם באים, עוברים את ההכשרות ואחר כך נעלמים כי הם לא יכולים לחיות עם השכר הנמוך שהם מקבלים.

<שר לביטחון פנים יצחק אהרונוביץ: אם כן, הוספנו ואנחנו נמשיך להילחם על הזכויות.

<שר לביטחון פנים יצחק אהרונוביץ: צריך להמשיך להילחם כי יש לנו עוד דרישת תוספות בקנה, בעיקר לשוטרים בשטח.

<שר לביטחון פנים יצחק אהרונוביץ: לא למפקדים ולא לדרגות הבכירות כי שם אני לא דואג.

<שר לביטחון פנים יצחק אהרונוביץ: אני דואג לשוטרים ואני רוצה לתגבר אותם ולסייע להם בשכר.

<שר לביטחון פנים יצחק אהרונוביץ: אלה דברים שקידמנו וראשי הארגונים ואני עשינו מהלכים ביחד עם האוצר.

<שר לביטחון פנים יצחק אהרונוביץ: בימים האחרונים הקמנו את היחידה לפשיעה לאומנית.

<שר לביטחון פנים יצחק אהרונוביץ: הייתה בעיה.

<שר לביטחון פנים יצחק אהרונוביץ: הממשלה הציפה בעיה ואמרתי שאני לוקח את הנושא הזה עלי, כדי לסייע לשירות הביטחון הכללי וכדי לסייע לצבא.

<שר לביטחון פנים יצחק אהרונוביץ: הקמנו יחידה.

<שר לביטחון פנים יצחק אהרונוביץ: היחידה הזאת נמצאת בשלבי הקמה ביהודה ושומרון.

<שר לביטחון פנים יצחק אהרונוביץ: זאת דוגמה שכאשר אתה מזהה את הבעיות, אתה נותן את הפתרון.

<שר לביטחון פנים יצחק אהרונוביץ: אנחנו רואים מקרים של תקיפות חיילים.

<שר לביטחון פנים יצחק אהרונוביץ: דיברתי עם שר האוצר.

<שר לביטחון פנים יצחק אהרונוביץ: משטרת ירושלים היא משטרה חזקה, היא מקבלת הרבה תגבורים, אבל אני חושב שכדי לטפל בנושא של שוויון בנטל, מעבר לתקציבים שהולכים לשם, צריך לטפל גם בנושא חיזוק המשטרה ושר האוצר הסכים אתי והוא יסייע למחוז ירושלים.

יעקב ליצמן: מתי התחילו התקפות על חיילים בירושלים?

<השר לביטחון פנים יצחק אהרונוביץ: יש כאן אירועים מצטברים.

<השר לביטחון פנים יצחק אהרונוביץ: שנינו מכירים.

<השר לביטחון פנים יצחק אהרונוביץ: אתה זוכר את התקיפות שהיו לגביך ולגבי חברי כנסת.

יעקב ליצמן: לא שמעתי שמישהו כאן נזעק בגין זה.

יעקב ליצמן: אף אחד לא דיבר.

<השר לביטחון פנים יצחק אהרונוביץ: זה לא הדיון.

<השר לביטחון פנים יצחק אהרונוביץ: רבותיי, אני מזהה למשל את הנושא של השוויון בנטל כנושא שצריך לטפל בו, לא רק בתחום של הצבא, גיוס וכל מה שקשור בזה, אלא גם בתחום של האכיפה, אכיפת החוק, ולסייע לאותם חרדים, אותם חובשי כיפות שמותקפים, וזאת תופעה חמורה מאוד.

יעקב ליצמן: רציתי לומר שכל הסיפור התחיל רק אחרי שהתחילו ההתקפות על הציבור החרדי.

יעקב ליצמן: לפני שנה לא קרה שחייל הלך במאה שערים ותקפו אותו.

יעקב ליצמן: זה לא היה.

יעקב ליצמן: זה שקרה אחרי שהתחילו להתסיס.

<השר לביטחון פנים יצחק אהרונוביץ: אתה מדבר כרגע על מתי זה התחיל.

<השר לביטחון פנים יצחק אהרונוביץ: אני לא נכנס כרגע אם זה התחיל לפני או אחרי או רק בעקבות.

יעקב ליצמן: אולי צריך לכבות את האש.

<השר לביטחון פנים יצחק אהרונוביץ: אבל זה לא הנושא כרגע.

<השר לביטחון פנים יצחק אהרונוביץ: הדוגמה הנוספת היא נושא הסדרת הקרקעות בדרום.

<השר לביטחון פנים יצחק אהרונוביץ: מעבר להסדרה, אנחנו צפויים – וראינו את זה רק לפני יום-יומיים – לאירועים וכל המשטרה הייתה פרוסה באירועים של שביתת מסחר, חסימות צירים, וכאן נתנו לנו רק דוגמית למה שיכול לקרות כאן.

<השר לביטחון פנים יצחק אהרונוביץ: לצורך זה גם קיבלנו כוחות, קיבלנו תקנים ונקבל באישור התקציב הנוכחי כדי לחזק את הנושא של הכוח המשטרתי שיוכל להתמודד עם התופעות האלה.

<השר לביטחון פנים יצחק אהרונוביץ: כלומר, אני אומר שיש הרבה דברים על הפרק, יש הרבה תופעות, יש אירועים שאני באמת מנסה להוביל אותם.

<השר לביטחון פנים יצחק אהרונוביץ: אני כבר לא מדבר על הפשיעה, על האלימות, על הפרות הסדר ויש הרבה דברים שעומדים לפתחנו.

ראובן ריבלין: תקציב 2013 לוקח בחשבון את הסדרת נושא הבדואים?

<השר לביטחון פנים יצחק אהרונוביץ: בוודאי.

<השר לביטחון פנים יצחק אהרונוביץ: 2013-2014.

<השר לביטחון פנים יצחק אהרונוביץ: אנחנו סגרנו גם על תוספת כוח אדם לדרום על מנת שתהיה אפשרות להתמודד וזה לא סוף פסוק.

<השר לביטחון פנים יצחק אהרונוביץ: אמרתי את זה גם לאוצר וגם לממשלה.

<השר לביטחון פנים יצחק אהרונוביץ: אם הם חושבים שזה סוף פסוק, זה לא סוף פסוק כי אני צופה בעיות בדרום ולא רק בדרום.

<השר לביטחון פנים יצחק אהרונוביץ: בעקבות מה שהיה בדרום, ראינו כבר חסימות צירים בצפון.

<השר לביטחון פנים יצחק אהרונוביץ: זאת אש שיכולה להתפשט וצריכים להיות ערוכים לכך.

<השר לביטחון פנים יצחק אהרונוביץ: לדברים האלה יש משמעויות.

<השר לביטחון פנים יצחק אהרונוביץ: בסוף המשטרה צריכה לראות האם היא יכולה לתת את הביטחון האישי, לטפל בתאונות הדרכים ובפשיעה ליד הבית או שהיא כל הזמן מנהלת את הכוחות, רמדאן ואירועים בהר הבית.

<השר לביטחון פנים יצחק אהרונוביץ: אלה הבעיות האמיתיות.

<השר לביטחון פנים יצחק אהרונוביץ: זאת אותה משטרה לאומית שצריך לנייד כל הזמן ולכן אני אומר שהבעיות הן לא פשוטות.

<השר לביטחון פנים יצחק אהרונוביץ: יושב ראש הוועדה וחברי הכנסת, אני מודה לכם על ההקשבה.

<השר לביטחון פנים יצחק אהרונוביץ: אני מבקש שתבינו את המשרד שבעיני הוא אחד המשרדים היותר חשובים לשמירת הדמוקרטיה, לשמירת הצביון והחברה, כי בסוף הרוב מתנקז אלי.

<השר לביטחון פנים יצחק אהרונוביץ: אני חושב שגם נכון לתכלל, להביא את כל גופי החירום וההצלה למשרד לביטחון פנים.

<השר לביטחון פנים יצחק אהרונוביץ: אמרתי את זה יותר מפעם אחת.

<השר לביטחון פנים יצחק אהרונוביץ: כיבוי אש, זה נכון, המשטרה בפנים, נכון להעביר אלי את מד"א ויש התקדמות בתחום הזה, ואני חושב שגם העורף צריך להיות בחירום אלי.

<השר לביטחון פנים יצחק אהרונוביץ: יש דברים שצריך לראות אותם בראייה הרבה יותר רחבה.

<השר לביטחון פנים יצחק אהרונוביץ: שצה"ל יעסוק בגבולות החוצה ולא צבא בפנים.

<השר לביטחון פנים יצחק אהרונוביץ: זאת תפיסה דמוקרטית בראייה שלי כפי שאני רואה את הדברים.

עפר שלח: המשרד ערוך לקבל את כל הדברים האלה?

<השר לביטחון פנים יצחק אהרונוביץ: המשרד ערוך.

<השר לביטחון פנים יצחק אהרונוביץ: מתי שהוא יצטרך להיות ערוך, הוא יקבל את זה.

<השר לביטחון פנים יצחק אהרונוביץ: אני חושב שזה מהלך נכון.

עפר שלח: גם אני חושב שזה נכון, אבל אני שואל אם המשרד ערוך.

יעקב ליצמן: אתה מדבר על מד"א?

<השר לביטחון פנים יצחק אהרונוביץ: אני מדבר על פיקוד העורף, אני מדבר על מד"א.

<השר לביטחון פנים יצחק אהרונוביץ: לגבי מד"א, יושב כאן סגן שר הבריאות לשעבר.

<השר לביטחון פנים יצחק אהרונוביץ: התקדמנו מאוד.

<השר לביטחון פנים יצחק אהרונוביץ: ראש הממשלה אישר את המעבר של מד"א, לא לתחבושת ולאינפוזיה.

<השר לביטחון פנים יצחק אהרונוביץ: בזה יעסוק משרד הבריאות.

<השר לביטחון פנים יצחק אהרונוביץ: אני מדבר על הפעלה מבצעית.

<השר לביטחון פנים יצחק אהרונוביץ: כמו שאתם מכירים 911 או כל מספר אחר, כל גורמי ההצלה יוצאים יחד והמשטרה תופסת פיקוד על האירוע.

<השר לביטחון פנים יצחק אהרונוביץ: אנחנו צריכים לקבל את החלטת ראש הממשלה ושל הקבינט לגבי מד"א.

<השר לביטחון פנים יצחק אהרונוביץ: לגבי העורף, נדמה לי שבשבוע הבא יתקיים דיון לגבי סמכויות.

<השר לביטחון פנים יצחק אהרונוביץ: בסוף יש לנו משרד נוסף שנכנס פנימה, המשרד להגנת העורף.

<השר לביטחון פנים יצחק אהרונוביץ: האם נכון להקים את המשרד או האם לא נכון להקים אותו?

<השר לביטחון פנים יצחק אהרונוביץ: האם הוא צריך להיות ת"פ משרד הביטחון?

<השר לביטחון פנים יצחק אהרונוביץ: האם הוא לא צריך להיות בכלל?

<השר לביטחון פנים יצחק אהרונוביץ: האם זה הכול פוליטי או מדיני?

<השר לביטחון פנים יצחק אהרונוביץ: יש שאלות עקרוניות.

<השר לביטחון פנים יצחק אהרונוביץ: בסוף צריך לראות את תפיסת הביטחון שצריכה להיות.

עפר שלח: הדיון, אם זה יכול להיות אצלך, הוא בלי קשר לעניין הזה.

עפר שלח: יצרו אותו פוליטית, זה אנחנו יודעים.

<השר לביטחון פנים יצחק אהרונוביץ: עוד לא הגענו לדיון הזה, אבל אני אומר שבתפיסת הרעיון המרכזי הוא כן צריך להיות.

<השר לביטחון פנים יצחק אהרונוביץ: דרך אגב, כשישבתי בממשלה הקודמת, ממשלת אולמרט, עלה הנושא הזה לדיון אחרי מלחמת לבנון השנייה.

<השר לביטחון פנים יצחק אהרונוביץ: אני ישבתי כשר התיירות שם ודיכטר שהיה אז השר אמר שמחר בבוקר אפשר לקבל את הנושא למשרד לביטחון פנים, אבל לא הייתה היענות.

<השר לביטחון פנים יצחק אהרונוביץ: לטעמי זה לא היה נכון אחרי כל מה שקרה במלחמת לבנון השנייה.

<השר לביטחון פנים יצחק אהרונוביץ: היום, אם נותנים פרק זמן להכנה, אפשר להיכנס למהלך הזה.

ניסן סלומינסקי: זה פונקציה של כמה שרים אתה צריך למנות לממשלה.

<השר לביטחון פנים יצחק אהרונוביץ: זאת שאלה.

עפר שלח: זה דבר מאוד מאוד מהותי.

עפר שלח: הרי מדברים על זה משנת 2000.

עפר שלח: השאלה אם המשרד לביטחון פנים ערוך לכך.

<השר לביטחון פנים יצחק אהרונוביץ: אני אומר לך באחריות שהמשרד יהיה ערוך לקבל וזה גם נכון לקבל.

<השר לביטחון פנים יצחק אהרונוביץ: לא לפחד מקבלת אחריות לדברים האלה.

<השר לביטחון פנים יצחק אהרונוביץ: צריך להתכונן, זה נכון.

ראובן ריבלין: היה גם ויכוח לגבי מכבי האש.

<השר לביטחון פנים יצחק אהרונוביץ: אני אעצור כאן ואאפשר למפכ"ל להתייחס.

ניסן סלומינסקי: שאלות אך ורק לשר כי השר חייב ללכת לישיבת הקבינט הביטחוני.

ניסן סלומינסקי: המפכ"ל ואנשיו יישארו כאן אתנו.

ניסן סלומינסקי: גם המנכ"ל.

ניסן סלומינסקי: שאלות קצרות אך ורק לשר.

יעקב ליצמן: קודם כל, אני רוצה לשבח את המשטרה.

יעקב ליצמן: אני מכיר אותה מהקדנציה הקודמת.

יעקב ליצמן: אני מקווה שלא תתקלקל בקדנציה הנוכחית.

יעקב ליצמן: אני רוצה להעלות שני נושאים.

יעקב ליצמן: ראשית, לא שמענו בנושא של הסודנים, האם זה נגמר, סגור, או יש שאריות פה ושם.

יעקב ליצמן: שנית, נושא שמטריד אותי מאוד – בגלל תלונות שכל הזמן מגיעות אלי – שאנשים עולים להר הזיתים ומחללים שם קברים.

יעקב ליצמן: אני לא יודע אם המשטרה שולטת או לא והייתי רוצה לשמוע.

<השר לביטחון פנים יצחק אהרונוביץ: בקצרה אני אענה.

<השר לביטחון פנים יצחק אהרונוביץ: לגבי הסודנים, אריתראים.

<השר לביטחון פנים יצחק אהרונוביץ: רבותיי, יש התקדמות.

<השר לביטחון פנים יצחק אהרונוביץ: שרק לפני יומיים הייתה ישיבה עם ראש הממשלה.

<השר לביטחון פנים יצחק אהרונוביץ: כל מי שמסומן או מי שעומד בתבחינים של משטרת ישראל, שהוא עבר עבירות כאלה ואחרות ולא בר שפיטה – זאת אומרת, אי אפשר להגיש נגדו כתב אישום, ואנחנו זיהינו כרגע מאות כאלה – בימים הקרובים משטרת ישראל, יחידת עוז – המשטרה תסייע לעוז – נאסוף אותם ונביא אותם לסהרונים בדרום.

<השר לביטחון פנים יצחק אהרונוביץ: אלה אנשים שעושים לנו את עיקר הבעיות באזור תל אביב אבל לא רק.

<השר לביטחון פנים יצחק אהרונוביץ: כרגע מתפתח מהלך של עזיבה מרצון אותו מוביל משרד הפנים עם משרד המשפטים.

<השר לביטחון פנים יצחק אהרונוביץ: כל מי שרוצה לעזוב, יוכל לעזוב.

<השר לביטחון פנים יצחק אהרונוביץ: התחילו כבר לצאת ומי שרוצה לצאת, מקבל כ-1,500 דולר, עולה על המטוס ויוצא למדינות באפריקה.

<השר לביטחון פנים יצחק אהרונוביץ: האפשרות השלישית היא מדינה שלישית באפריקה או מספר מדינות באפריקה וכרגע נחתמים ההסכמים האחרונים.

<השר לביטחון פנים יצחק אהרונוביץ: זה יתחיל בעוד מספר חודשים.

<השר לביטחון פנים יצחק אהרונוביץ: כל מי שלא ירצה לעזוב מרצון, אנחנו נצטרך להוציא אותו למדינה שלישית, אליה הוא יצא.

<השר לביטחון פנים יצחק אהרונוביץ: הכוונה היא במהלך השנה הקרובה, או שמונת החודשים - היום אנחנו מדברים על כ-50 אלף, 55 אלף – יעזבו כשלושים אלף את המדינה.

<השר לביטחון פנים יצחק אהרונוביץ: זאת התכנית כרגע בגדול.

<השר לביטחון פנים יצחק אהרונוביץ: היא הוצגה על ידי ראש הממשלה.

<השר לביטחון פנים יצחק אהרונוביץ: לגבי הר הזיתים.

<השר לביטחון פנים יצחק אהרונוביץ: המפכ"ל יתייחס ברמת הפשיעה.

<השר לביטחון פנים יצחק אהרונוביץ: רק לידיעתך, ואתה יודע את זה, לפני כשנה-שנה וחצי הקמנו נקודת משטרה במקום וזה נותן תחושה הרבה יותר טובה.

<השר לביטחון פנים יצחק אהרונוביץ: לגבי מה שקורה שם, המפכ"ל יתייחס.

אורית סטרוק: אני רוצה מאוד לברך אותך על המאבק העיקש והמוצלח שלך להעלאת שכרם של השוטרים הפשוטים.

אורית סטרוק: אני חושבת שזה מה שנותן לכולנו משטרה הרבה יותר טובה והרבה פחות אלימה, כי כששוטר מקבל שכר ראוי, זה מאפשר לו לפעול בשיקול דעת ולא להיות עצבני וכדומה.

אורית סטרוק: זאת בהחלט נקודה מאוד מבורכת.

אורית סטרוק: אני רוצה לשאול על חלוקה בלתי שוויונית של משאבים בשני היבטים שאתה דווקא דיברת עליהם כאן.

אורית סטרוק: דיברת על היחידה שהקמת לטיפול בפשיעה לאומנית.

אורית סטרוק: כמו שאתה זוכר, אתה אמרת לי מעל דוכן הכנסת שהיחידה הזאת תטפל גם בפשיעה לאומנית של ערבים כנגד יהודים, אבל רק ביום רביעי שעבר השבת לי מעל דוכן הכנסת על שאילתה ששאלתי אותך ומסרת לי רשימה שלמה – היא כאן – של איך הצליחו למצוא או לא למצוא מי שפושעים בפשיעה לאומנית כלפי יהודים והממצאים שלך מעלים שני דברים מצערים מאוד.

אורית סטרוק: ראשית, אף אחד מהמקרים האלה לא טופל על ידי היחידה המיוחדת שלך.

<השר לביטחון פנים יצחק אהרונוביץ: היא קמה עכשיו.

<השר לביטחון פנים יצחק אהרונוביץ: הסברתי לך.

אורית סטרוק: היא רק קמה אבל היא כבר הספיקה לעצור שבעים עצורים יהודים אבל כשמדובר על ערבים, אף אחד מהם לא טופל על ידי היחידה המיוחדת אלא כולם טופלו על ידי המרחבים הרגילים.

אורית סטרוק: שנית, לפי הרשימה הזאת יש כשלושים אחוזים גילוי, בעוד שלפי השנתון הסטטיסטי של המשטרה אחוז הגילוי הכללי של המשטרה הוא הרבה יותר יפה מאשר שלושים אחוזים וכמו שאתה יודע הוא עומד על 43 אחוזים.

אורית סטרוק: זאת אומרת שמשום מה כשערבים מפגעים ביהודים, זה לא דבר שמתאמצים יותר מדי כדי לגלות אותו.

אורית סטרוק: אותי זה מדאיג.

אורית סטרוק: הדבר השני שדיברת עליו כאן הוא שאתה רוצה לטפל בחומרה – ואני מברכת אותך על כך – במצב שבו תוקפים חיילים חרדים כשהם נכנסים לשכונות חרדיות.

אורית סטרוק: יפה.

אורית סטרוק: מה קורה כאשר אנשים חרדים נכנסים לעיר העתיקה ומותקפים שם?

אורית סטרוק: אני קיבלתי הרבה מאוד פניות על תקיפות שקרו רק בשבוע אחד של הרמדאן במכות, בזריקות אבנים, בהכאה עם חגורות, ואין משטרה.

אורית סטרוק: אין משטרה.

אורית סטרוק: יהודי שרוצה לחזור מהכותל ברמדאן דרך השער החדש או דרך שער שכם, הוא פשוט מסתכן בחייו והמשטרה איננה.

אורית סטרוק: אני חושבת שאם כל כך חשוב לך שלומם של החרדים באשר הם, צריך לטפל בהם גם כשערבים תוקפים אותם ולא רק כששכניהם החרדים תוקפים אותם.

אורית סטרוק: צריך לטפל בהם באותה תשומת לב ובאותה השקעה.

<השר לביטחון פנים יצחק אהרונוביץ: חברת הכנסת סטרוק, אני חייב להגיד לך שיש כאן נתונים.

<השר לביטחון פנים יצחק אהרונוביץ: המפכ"ל ייכנס פנימה לנתונים עצמם, אבל אני יכול להגיד לך שהאכיפה היא שוויונית, גם כלפי יהודים וגם כלפי ערבים.

<השר לביטחון פנים יצחק אהרונוביץ: אנחנו לא מסתכלים אם זה ערבי או יהודי.

<השר לביטחון פנים יצחק אהרונוביץ: המשטרה היא מעל המבט הזה והמבט הוא לכל אזרח במדינת ישראל.

אורית סטרוק: זה לא מה שעולה מהנתונים שלך.

<השר לביטחון פנים יצחק אהרונוביץ: את מדברת על תוצאות התיקים.

<השר לביטחון פנים יצחק אהרונוביץ: אני אומר לך שהיחידה התחילה לפעול.

<השר לביטחון פנים יצחק אהרונוביץ: את אומרת שיש הצלחות אצל היהודים אבל אני לא נכנס לדברים האלה.

<השר לביטחון פנים יצחק אהרונוביץ: אני חושב שזה לא הגון לשפוט את היחידה הזאת שרק התחילה לעבוד.

אורית סטרוק: אתה נותן הנחיה ליחידה הזאת לחקור גם פשעים נגד יהודים?

<השר לביטחון פנים יצחק אהרונוביץ: אמרתי את זה מעל דוכן הכנסת.

<השר לביטחון פנים יצחק אהרונוביץ: היא עושה את הכול.

אורית סטרוק: אני ארצה לראות תוצאות כאלה.

אורית סטרוק: בינתיים זה לא נראה כך.

ניסן סלומינסקי: רבותיי, שאלות קצרות.

ניסן סלומינסקי: גם המפכ"ל יצטרך ללכת.

יצחק כהן: אני מצטרף לברכות לשר ולמפכ"ל.

יצחק כהן: ניכרת עבודה רצינית מאוד.

יצחק כהן: אתם מתארגנים ומתמודדים לא רק עם מלחמות העבר אלא גם עם מלחמות העתיד.

יצחק כהן: לגבי נושא השכר שציינת.

יצחק כהן: התחלנו עבודה יפה ואני מקווה שתמשיכו אותה, גם לגבי הגמלאים וגם לגבי הנגדים.

יצחק כהן: הקמת יחידת יהלום ברשות המסים על מנת להילחם במשפחות הפשע.

יצחק כהן: היחידה כבר עובדת שנתיים אבל עוד לא ראינו משפחת פשע אחת שמודה באשמה.

<השר לביטחון פנים יצחק אהרונוביץ: המפכ"ל יענה.

יצחק כהן: תופעה של אלכוהול וסמים בקרב בני הנוער.

יצחק כהן: אנחנו עדים ליותר ויותר לתופעה הזאת.

יצחק כהן: זאת תופעה שמתרחבת והגיל יורד.

יצחק כהן: אנחנו שומעים על גילאי 12 ו-11.

יצחק כהן: יש כבר שיטה חדשה, מזמינים את זה כמו שמזמינים פיצה.

יצחק כהן: מגיעה וספה עם שליח, מחליפים חבילה בכסף.

יצחק כהן: זאת תופעה שמאוד מאוד מטרידה, גם האלכוהול וגם הסמים.

יצחק כהן: התכנית הגדולה שהייתה לגבי מחוזות ומרחבים.

יצחק כהן: גם על זה הייתי שמח לקבל תשובה, אם יש תוחלת בעניין הזה או אין והחלטתם לרדת מזה או לקדם את הנושא.

יצחק כהן: שיהיה לכם בהצלחה.

<השר לביטחון פנים יצחק אהרונוביץ: בקיצור רב.

<השר לביטחון פנים יצחק אהרונוביץ: לגבי הנושא של אלכוהול וסמים.

<השר לביטחון פנים יצחק אהרונוביץ: רק אתמול קיימנו דיון בנושא האלכוהול.

<השר לביטחון פנים יצחק אהרונוביץ: אני לא מרוצה.

<השר לביטחון פנים יצחק אהרונוביץ: אנחנו צריכים לעסוק הרבה בנושאים האלה, אנחנו כולנו, גם חברי הכנסת.

<השר לביטחון פנים יצחק אהרונוביץ: ראינו ילדים בני 12, 10 ו-13 ששותים אלכוהול ואלה תופעות קיימות.

<השר לביטחון פנים יצחק אהרונוביץ: עצם זה שחוקקנו את החוק שמאפשר לפקחים ולשוטרים לשפוך את האלכוהול, לא לשתות בפומבי, לא להסתובב עם בקבוקים, ואין מכירה בחנויות ובפיצוציות אחרי השעה 11:00 – אנחנו רואים את המגמה בירידה.

<השר לביטחון פנים יצחק אהרונוביץ: יש תנועה חיובית של פחות אלימות ופחות שתיית אלכוהול.

<השר לביטחון פנים יצחק אהרונוביץ: אנחנו צריכים להמשיך בדברים האלה.

<השר לביטחון פנים יצחק אהרונוביץ: אנחנו כמובן צריכים לחדש את החוק הזה ולהחיל אותו לעוד שנתיים או ארבע שנים, אבל נקבל את ההחלטה.

<השר לביטחון פנים יצחק אהרונוביץ: בהחלט הנושא של אלכוהול נמצא יחסית בפיקוח ובשליטה.

<השר לביטחון פנים יצחק אהרונוביץ: לנושא הסמים.

<השר לביטחון פנים יצחק אהרונוביץ: מעבר לעבודת המשטרה נעשית עבודה גם בגבולות ובחוץ לארץ.

<השר לביטחון פנים יצחק אהרונוביץ: בפיצוציות, העלינו את נושא הסמים הקלים, נושא שעלה בזעקה גדולה ומוצדקת, ונעשות פעולות רחבות מאוד של איסוף הסם.

<השר לביטחון פנים יצחק אהרונוביץ: ועדת העבודה, הרווחה והבריאות מקדמת את החוק וגם אנחנו מקדמים את החוק בנושא הפיצוציות.

<השר לביטחון פנים יצחק אהרונוביץ: הם מנסים להערים עלינו במכירה באינטרנט, מכירה בקטנועים וכולי, אבל בתחום הזה עדיין צריך להמשיך בטיפול.

<השר לביטחון פנים יצחק אהרונוביץ: בנושא המרחבים והמחוזות.

<השר לביטחון פנים יצחק אהרונוביץ: סיימנו את המחוז הצפוני ופיצלנו אותו לשני מחוזות – מחוז חוף ומחוז צפון – עם כל הקשיים כי מוטת השליטה שם הייתה גדולה ורחבה מאוד.

<השר לביטחון פנים יצחק אהרונוביץ: שם נעצרנו ושם אנחנו צריכים להפיק את הלקחים ולראות אם ממשיכים למחוזות אחרים.

<השר לביטחון פנים יצחק אהרונוביץ: הפיילוט הזה מתקיים שנה-שנה וחצי אבל אנחנו צריכים להמשיך להתקדם ולראות לאן אנחנו מובילים את הנושא.

חמד עמאר: אני רוצה לברך את השר.

חמד עמאר: בקדנציה הקודמת הייתי מעורב בנושא של שכר השוטרים ותבורך על העשייה בנושא הזה.

חמד עמאר: גם בנושא הכנסת יחידות חדשות, במיוחד בצפון, באזור רמי, כרמיאל, אני מאמין שתיעשה עבודה טובה וכך נוריד את הפשיעה במקום.

חמד עמאר: נגעת בנושא שיטור עירוני.

חמד עמאר: נתקלנו בנושא הזה בשפרעם.

חמד עמאר: יחס של חמישים-חמישים, אנחנו רואים שעירייה חלשה כלכלית, היא לא יכולה לעמוד בזה.

חמד עמאר: אתה העלית את הנושא הזה, וזה חשוב מאוד, ואמרת שנבדוק כל רשות כדי שלא יהיה מצב ששיטור עירוני יהיה נחלת הרשויות החזקות ורשות לא חזקה, לא תוכל לקבל שיטור עירוני.

חמד עמאר: זה נושא מאוד חשוב שהעלית ואני מקווה שנצליח להתקדם בזה לפי יכולת כל רשות ורשות.

חמד עמאר: קראתי בסקירת מרכז המחקר והמידע של הכנסת לגבי השקעה בשיקום וטיפול באסיר העומדת על 0.6 מהתקציב.

חמד עמאר: מכל התקציב 0.6 השקעה באסיר, אני חושב שאת הנושא הזה צריך לבדוק ולראות איך משנים את המספר.

חמד עמאר: כך גם לגבי תעסוקתו.

חמד עמאר: שני הנושאים ביחד מגיעים בקושי ל-1,1 אחוז מכל תקציב שירות בתי הסוהר.

חמד עמאר: זאת נקודה שצריך לקחת אותה בחשבון ולתת את המשקל ואת התקציב הדרוש לשיקום האסירים.

חמד עמאר: בית סוהר לא נועד רק לשם כליאת האסיר בפנים, לתת לו אוכל, לשתות ושיצא עוד פעם החוצה ויחזור לעבריינות, אלא צריך להשקיע יותר בשיקום האסירים וגם בתעסוקה שלהם.

חמד עמאר: לגבי כיבוי אש.

חמד עמאר: קיבלתי הרבה תלונות מאנשים רבים שנרשמו, ואני יודע שעל מאה משרות נרשמים אלפיים אנשים אותם מכניסים למבחנים.

חמד עמאר: אני יודע שהמבחנים הם מאוד קשים והמיונים גם הם מאוד קשים ואני בעד זה.

חמד עמאר: אחרי כל המיונים הקשים, אותם אנשים שעברו את כל המבחנים, צריכים לחזור לוועדה של התאגידים הישנים ושם שואלים אותם סתם שאלות.

חמד עמאר: רק אתמול דיבר אתי מישהו שהיה סרן בצבא ביחידה הכי מובחרת, בעל תואר ראשון, עבר את כל המבחנים והגיע לוועדה ובוועדה שאלו אותו אם הוא דתי ואם הוא מתגלח כל יום.

חמד עמאר: אמר להם שאצל הדרוזים מתגלחים כל יום.

חמד עמאר: שאלו אותו אם זה לא מפריע לו להיות דתי ולהיות בכיבוי אש?

חמד עמאר: אמר להם שלא מפריע לו.

חמד עמאר: שאלו אותו שאלות שכל לא קשורות למקצועיות ואחרי כל השאלות האלה, רק הגיע הביתה וקיבל טלפון שאומר לו שהוא לא התקבל כי הוועדה לא אישרה אותו.

חמד עמאר: זה אחרי שהוא עבר את כל המבחנים המקצועיים שלא שייכים לתאגידים.

אחמד טיבי: שוויון בנטל דרוזי.

חמד עמאר: כן.

חמד עמאר: משקיעים כסף רב במבחנים כי המדינה מוציאה כסף רב כדי לבחון את אותם אנשים אבל בסוף בוועדה שהיא לא מקצועית ולא קשורה ביכולת של אותו בן אדם, מחליטים שהוא לא מתקבל.

חמד עמאר: אני מבקש אדוני השר לבדוק גם את הנושא הזה.

חמד עמאר: תודה.

<השר לביטחון פנים יצחק אהרונוביץ: אני אתייחס לשני דברים.

<השר לביטחון פנים יצחק אהרונוביץ: שירות בתי הסוהר.

<השר לביטחון פנים יצחק אהרונוביץ: הבעיה היא בעיה אקוטית וכואבת.

<השר לביטחון פנים יצחק אהרונוביץ: אני אומר לך היושב ראש, אם תוכלו לעזור לי.

<השר לביטחון פנים יצחק אהרונוביץ: אנחנו היום עם שטח מחייה של שני מטרים לאסיר.

<השר לביטחון פנים יצחק אהרונוביץ: הממוצע בעולם הוא שמונה מטרים.

<השר לביטחון פנים יצחק אהרונוביץ: אנחנו בפערים גדולים מאוד.

זבולון כלפה: יש לפחות מיזוג אוויר בשני המטרים?

<השר לביטחון פנים יצחק אהרונוביץ: יש מאוורר.

אחמד טיבי: יש לפטופ לכל אסיר.

<השר לביטחון פנים יצחק אהרונוביץ: לכן אנחנו צריכים לבנות בתי כלא וזה אומר כסף רב.

<השר לביטחון פנים יצחק אהרונוביץ: כרגע הכנסנו כלא אחד לבנייה בשנים 2013-2014.

<השר לביטחון פנים יצחק אהרונוביץ: זאת בעיה אמיתית שצריך להמשיך לטפל בה.

<השר לביטחון פנים יצחק אהרונוביץ: הכלא החדש בבאר-שבע, המופרט שהוקם בזמנו, חזר אלינו אבל עדיין יש לנו בעיות לא פשוטות בשטח מחייה.

<השר לביטחון פנים יצחק אהרונוביץ: לגבי הנושא של כיבוי אש.

<השר לביטחון פנים יצחק אהרונוביץ: אני כבר שוחחתי עם הנציב – הוא יושב כאן – לגבי המבחנים.

<השר לביטחון פנים יצחק אהרונוביץ: זאת פעם ראשונה שעושים את הדבר הזה.

<השר לביטחון פנים יצחק אהרונוביץ: אנחנו נבדוק את כל המבחנים האלה.

<השר לביטחון פנים יצחק אהרונוביץ: אני כבר אומר לך, ואני אומר את זה לחברי הכנסת, שלגבי בני מיעוטים אנחנו נקל במבחנים.

<השר לביטחון פנים יצחק אהרונוביץ: נקודה.

<השר לביטחון פנים יצחק אהרונוביץ: נקל במבחנים, נקודה, בגלל השפה העברית.

<השר לביטחון פנים יצחק אהרונוביץ: לא נקל בנתונים האישיים אלא כמו שעשינו במשטרה, נמצא את הפתרונות.

<השר לביטחון פנים יצחק אהרונוביץ: אם יש בעיה מיוחדת ספציפית, תעבירו אותה אלינו.

<השר לביטחון פנים יצחק אהרונוביץ: חשוב לי מאוד גם לשלב בני מיעוטים בקורסים האלה.

<המפכ"ל יוחנן דנינו: השר כיסה הרבה מאוד נושאים.

<המפכ"ל יוחנן דנינו: אני תכף אלך, אבל הייתי שמח להגיע לכאן במיוחד.

ניסן סלומינסקי: את זה רציתי להציע.

ניסן סלומינסקי: ברגע שהשר והמפכ"ל יצטרכו ללכת, בשעה 9:30, נסיים את הדיון.

<השר לביטחון פנים יצחק אהרונוביץ: נמצאים כאן עוד אנשים.

ניסן סלומינסקי: אני חושב שהנושא הזה מאוד חשוב והוא חשוב ברמות רבות ולראיה, תראה כמה חברי כנסת הגיעו לדיון, דבר האומר שזה מעניין מאוד את חברי הכנסת וחשוב להם, ולכן נקיים דיון נפרד בניחותא בלי הלחץ של התקציב וזאת כדי להיכנס באמת לגופו של עניין.

יצחק כהן: השאלה מה זה יועיל אחרי ההצבעות.

יצחק כהן: את הדיון הזה צריך לקיים לפני ההצבעות.

יצחק כהן: אחרי התקציב זה יהיה דיון אקדמי.

ניסן סלומינסקי: אי אפשר להוסיף אחר כך?

ניסן סלומינסקי: אפשר.

ראובן ריבלין: הוא לא מציע לכם לסמוך על זה.

יצחק כהן: כן.

יצחק כהן: אל תסמכו על זה.

יצחק כהן: זה צריך להיות לפני אישור התקציב ולא לאחר מכן.

שמעון סולומון: אני מצטרף לברכות.

שמעון סולומון: אני מעיין בעמוד 9 של דוח מרכז המחקר של הכנסת לגבי מספר שוטרים לאלף נפשות.

שמעון סולומון: אנחנו אי שם מתחת לחציון.

שמעון סולומון: אני לא יודע אם יש קורלציה בין מספר שוטרים לבין זה כי זה תלוי בחברה.

שמעון סולומון: יכולה להיות חברה עם 10,000 שוטרים ויכולה להיות חברה עם חצי מהמספר הזה, אבל נניח שיש קשר, כי אז אנחנו נמצאים במקום לא טוב בהשוואה ל-OECD כי בכל זאת צריך להשוות.

שמעון סולומון: השאלה היא אם יש תכנית רצינית לעתיד כדי להדביק את הפער.

שמעון סולומון: כשאני רואה כאן את המדינות שהן מתחתינו זאת יפן, שוויץ ודנמרק ואני מניח שהשפיעה שם היא פחותה מאשר כאן משום שאולי התרבות היא שונה.

שמעון סולומון: כך אני מניח אבל לא קראתי מחקרים.

שמעון סולומון: לכן אני שואל האם יש תכנית רצינית של המשטרה להגדיל את מספר השוטרים כדי שנוכל להתגבר על הפשיעה.

שמעון סולומון: השאלה השנייה לגבי פיקוד העורף.

שמעון סולומון: זרקת משפט אחד בנושא ואמרת שלפחות בחירום פיקוד העורף יהיה כפוף למשרד לביטחון פנים.

שמעון סולומון: אני חושב שכל השסעים, כל השיטות של פרק פה ופרק שם, זה מה שגורם בסופו של דבר לכך.

שמעון סולומון: אני כן תומך ומאמין שזה צריך להיות בתוך המשטרה אבל או הכול או לא כלום כי כל החלוקה הזאת של בשעת חירום יהיה אגף מסוים, סמכות כזאת ואחרת תהיה גם היא, זה מה שגורם בסופו של דבר לבירוקרטיה.

שמעון סולומון: אני חושב שאחרי 65 שנים, היום העורף הוא לא פחות חשוב ממי שנלחם בקו הקדמי, צריך לדון לא על ה-מה, אם כן או לא יהיה פיקוד עורף אלא איך הוא יכול לתפקד באופן המיטבי.

שמעון סולומון: שאלה אחרונה לגבי יוצאי אתיופיה ואני לא יכול בלי.

שמעון סולומון: אני חושב שהיום ידוע לכל שיש מעין משבר אמון.

שמעון סולומון: אני יודע שיש שוטרים רבים יוצאי אתיופיה והם יכולים להוות דוגמה לחברות ולארגונים אחרים, אבל בכל זאת – לא מזמן הייתי בהרצאה בשפרעם ואמרתי את הדברים האלה – בשורה התחתונה יש הסכמה על כך שיש איזושהי בעייתיות, שיש מעין משבר אמון.

שמעון סולומון: האם יש תכנית מסוימת שיכולה באמת לשפר את המצב הזה?

<השר לביטחון פנים יצחק אהרונוביץ: התייחסתי לתוספת שוטרים ואמרתי שלמרות התוספת אנחנו נמשיך לעסוק בנושא הזה.

<השר לביטחון פנים יצחק אהרונוביץ: נמשיך כי כמה שלא נוסיף, עדיין חסרים שוטרים.

<השר לביטחון פנים יצחק אהרונוביץ: אנחנו רואים את רמת השירות בהתאם למספר השוטרים.

<השר לביטחון פנים יצחק אהרונוביץ: הייתי רוצה יותר שוטרים ואני חושב שזה נכון שיהיו יותר שוטרים ברחובות.

<השר לביטחון פנים יצחק אהרונוביץ: אמרתי שהשנה קיבלנו מעל אלף, אבל זה לא מספיק.

<השר לביטחון פנים יצחק אהרונוביץ: אם אתה מציב אותם בדרום, עם כל נושא ההסדר, או במגזר הערבי או בכל מיני מקומות שם הם מוצבים, הם בתחנות.

<השר לביטחון פנים יצחק אהרונוביץ: אני חושב שצריך להמשיך לעסוק בנושא הזה.

<השר לביטחון פנים יצחק אהרונוביץ: העורף הוא דיון נפרד.

<השר לביטחון פנים יצחק אהרונוביץ: אני אמרתי את תפיסת העולם אבל זה בהחלט שווה בחינה עם כלל הגורמים כדי לראות לאן אנחנו הולכים ומה רמת הביטחון שאנחנו רוצים, גם בשגרה וגם בחירום.

<השר לביטחון פנים יצחק אהרונוביץ: אני מסכים שמי שעושה בשגרה צריך לעבוד גם בחירום, אבל זה דיון אחר שאי אפשר לפתוח אותו עתה.

<השר לביטחון פנים יצחק אהרונוביץ: לגבי האתיופים.

<השר לביטחון פנים יצחק אהרונוביץ: לא פעם בתחושה שלי באמת אין הפליה, אבל אני לא נכנס לנושא הזה.

שמעון סולומון: לא, לא אמרתי את זה.

שמעון סולומון: לא אמרתי הפליה.

<המפכ"ל יוחנן דנינו: אין הפליה.

<המפכ"ל יוחנן דנינו: אני לא יודע אם ראית את הדוח שהוצא עכשיו בעניין מניעת גזענות.

<המפכ"ל יוחנן דנינו: שנת 2012 הייתה שנה מאוד מוצלחת.

<המפכ"ל יוחנן דנינו: חצי מהתיקים של 2011, תלונות בקרב העדה האתיופית על הפליה בקרב השוטרים.

<המפכ"ל יוחנן דנינו: זאת אומרת, מגמה מאוד מבורכת של שיפור.

<המפכ"ל יוחנן דנינו: אנחנו צריכים להמשיך בכך.

אלעזר שטרן: גם אני מצטרף לברכות.

אלעזר שטרן: אני חושב שהירידה באחוזי הפשיעה היא באמת תעודת כבוד למשטרה.

אלעזר שטרן: אני חושב שגם תחילת הטיפול במשפחות פשע והמחשבה מחוץ לקופסה איך להתמודד עם זה, זה יפה מאוד.

אלעזר שטרן: שאלה או הערה.

אלעזר שטרן: אני חושב שהמשטרה והשירותים האחרים עומדים בפני הזדמנות של השירות הלאומי, גם של איכות וגם של משימות.

אלעזר שטרן: אני מתכוון גם לחרדים ושחברי אחמד ישמע, גם לערבים.

אלעזר שטרן: החברים הערבים מדברים אתנו, בצדק, הרבה מאוד על אחוזי הפשיעה באוכלוסייה הערבית.

אלעזר שטרן: אני חושב שאם תצליחו לא רק להגיד לציבור בישראל שהנה, יש שוויון בנטל, כך וכך עושים שירות אזרחי או שירות לאומי, לתת להם תפקידים אמיתיים שגם אנחנו נהיה שותפים, שהשירות מצד אחד הוא באמת שירות ומצד שני המשרתים ירגישו שמתייחסים אליהם כאל כאלה שתורמים, יש כאן הזדמנות גדולה גם בהיבט כמויות כוח האדם וכך נוכל להוריד את אחוזי האלימות במיוחד במקומות בהם האחוזים נשארו גבוהים מדי.

<השר לביטחון פנים יצחק אהרונוביץ: הייתי חבר בוועדה לשוויון בנטל ואני אומר לך שזה נלקח בחשבון גם לגיוסים שבהוראת החוק, וזה ייכנס בעוד ארבע שנים כשהחוק יעבור, וגם לגבי ההתנדבות.

<השר לביטחון פנים יצחק אהרונוביץ: כל המסלולים האלה נבחנו ואני יודע שהמפכ"ל קיים דיון לאחרונה, נדמה לי לפני מספר ימים.

<השר לביטחון פנים יצחק אהרונוביץ: יש מסלולים מסודרים גם אצלם, גם במשטרה, גם בשירות בתי הסוהר.

<השר לביטחון פנים יצחק אהרונוביץ: יש מסלולים מתוכננים לדברים האלה.

<השר לביטחון פנים יצחק אהרונוביץ: יש גם הקצאות לכך וכשהחוק יעבור, אנחנו כמובן נהיה ערוכים לכך.

אחמד טיבי: אדוני השר, מכובדי המפכ"ל, אני לא יודע אם דיברתם קודם על הפשיעה בחברה הערבית.

אחמד טיבי: שניכם מכירים את עמדתנו לגבי הצורך גם להיאבק, גם לאסור נשק וזה נושא שאנחנו דוחפים אתכם אליו יותר מאשר בעבר.

אחמד טיבי: למרות זאת הנשק עדיין משתולל בכל ישוב.

אחמד טיבי: יש ישובים שכמעט בכל בית יש כלי נשק שנקנה בשוק לפי מחירון ואין אדם במגזר הערבי שלא יכול להשיג כלי נשק.

אחמד טיבי: כל אחד יודע מי בישוב שלו מסוגל להביא לו נשק ומדובר בכל סוג של נשק.

אחמד טיבי: אני יודע על מקומות שיש טילי לאו.

אחמד טיבי: אני בא מישוב שיש בו טילי לאו למשל.

אחמד טיבי: בכפר ראמה ובטייבה השתמשו בטילי לאו.

עפר שלח: אתה מעודד את הגיוס במגזר הערבי.

אחמד טיבי: הנקודה השנייה.

אחמד טיבי: שיעור הפענוחים של מעשי רצח במגזר הערבי.

אחמד טיבי: אני מכיר את השיעור הזה - נדמה לי שהשר ענה מעל הדוכן לגבי טייבה – שהוא אחד מתוך 23 או שניים מתוך 23.

אחמד טיבי: אין ספק שמדובר בבעיה.

אחמד טיבי: מדובר באי הצלחה ולכן זה מדאיג את הציבור.

אחמד טיבי: הנקודה השלישית.

אחמד טיבי: אני מנצל את העובדה שאהרן נמצא כאן.

אחמד טיבי: לפני יומיים הייתי בכלא גלבוע.

אחמד טיבי: ביקרתי אסיר שהגיע לפגישה אתי אזוק.

אחמד טיבי: הם התירו את ידיו אבל הוא נשאר כבול ברגליו.

אחמד טיבי: שאלתי אותו למה הוא אזוק.

אחמד טיבי: אגב, עוד שנה-שנתיים הוא מסיים לרצות.

אחמד טיבי: הוא היה פלילי והעבירו אותו לביטחוני.

אחמד טיבי: הקמ"ן אמר לנציג האסירים שהוא מאוהב במישהי ולכן יש חשד שהוא יברח.

אחמד טיבי: נדמה לי שהוא כבר כמה חודשים – צריך לבדוק את זה, קוראים לו חמזי אל מסרי – אזוק בידיו וברגליו בגלל שהוא מאוהב במישהי.

אחמד טיבי: הוא פנה לערכאות.

אחמד טיבי: מתייחסים אליו כאל בעל סיכון גבוה לבריחה.

ראובן ריבלין: אני כמעט כל חיי הייתי צריך להיות אזוק.

אלעזר שטרן: מה זה כמעט?

אחמד טיבי: היו רגעים של תסכול.

אחמד טיבי: נדמה לי שיש דברי שהם סבירים ויש דברים שהם סבירים פחות, אבל צריך להפעיל שיקול דעת, מה עוד שזה אדם שמחכה לשחרורו והוא לא יברח.

אחמד טיבי: תודה אדוני.

<השר לביטחון פנים יצחק אהרונוביץ: אני לא אכנס לנושא הפרטי הזה.

<השר לביטחון פנים יצחק אהרונוביץ: בטח אהרן רשם את הפרטים והוא יבדוק.

אחמד טיבי: אמרתי את זה כדי שאהרן ישמע.

<השר לביטחון פנים יצחק אהרונוביץ: אני לא מכיר את הפרטים.

<השר לביטחון פנים יצחק אהרונוביץ: לגבי המגזר הערבי אמרתי בכמה מלים.

<השר לביטחון פנים יצחק אהרונוביץ: באמת יש לנו שם בעיות לא פשוטות ואמרתי שזאת לא בעיה רק של המשטרה או המשרד אלא אלה בעיות של יתר משרדי הממשלה.

<השר לביטחון פנים יצחק אהרונוביץ: אמרתי את זה כמה פעמים ואתה יודע.

<השר לביטחון פנים יצחק אהרונוביץ: לגבי הנושא של הנשק.

<השר לביטחון פנים יצחק אהרונוביץ: זאת תופעה.

<השר לביטחון פנים יצחק אהרונוביץ: אנחנו מכירים אותה ואנחנו יודעים עליה.

<השר לביטחון פנים יצחק אהרונוביץ: אתה צודק.

<השר לביטחון פנים יצחק אהרונוביץ: יש רימונים וטילי לאו ואנחנו אוספים.

<השר לביטחון פנים יצחק אהרונוביץ: לא מזמן היה מבצע איסוף נשק מרצון וקיבלנו בתחנות המשטרה אלפי כלי נשק, אנשים שמו את הכלים והלכו.

<השר לביטחון פנים יצחק אהרונוביץ: זה לא רק במגזר הערבי אלא דווקא יותר במגזר היהודי.

<השר לביטחון פנים יצחק אהרונוביץ: אני אומר שבמגזר הערבי יש לנו את התופעות האלה ולכן הכנסנו את האורגנים, כדי לתת את המענה, כדי שבאמת יהיה פחות ירי ויותר תחושת ביטחון.

<השר לביטחון פנים יצחק אהרונוביץ: לגבי פענוח תיקי רצח, המפכ"ל יתייחס.

<השר לביטחון פנים יצחק אהרונוביץ: יש בעיות עם הזירות שם אבל יש גם הצלחות ויש גם חשיפות של ארגוני פשיעה במגזר הערבי.

<השר לביטחון פנים יצחק אהרונוביץ: אתה יודע, אתה גר בטייבה ואתה יודע מה קורה שם ומה הפעילות.

<השר לביטחון פנים יצחק אהרונוביץ: אתה יודע על הפעילות האחרונה שנעשתה ברמי.

<השר לביטחון פנים יצחק אהרונוביץ: אתה מכיר את הפעילות שהיא דווקא נכונה אבל צריך להמשיך לעבוד.

<השר לביטחון פנים יצחק אהרונוביץ: אני מסכים עם התחושה שלך.

אחמד טיבי: אדוני השר, משפט אחרון.

אחמד טיבי: יש לי הצעת חוק שנקרא חוק טיבי והוא בא על מנת למנוע את הירי בחתונות.

אחמד טיבי: כבר שנים החוק קיים.

<השר לביטחון פנים יצחק אהרונוביץ: הוא קיים.

אחמד טיבי: אתם לא אוכפים אותו.

אחמד טיבי: ביישובי הצפון בעיקר, זה משתולל.

אחמד טיבי: אתם לא אוכפים את החוק הזה.

<השר לביטחון פנים יצחק אהרונוביץ: של ירי בחתונות?

אחמד טיבי: של ירי בחתונות.

עיסאווי פריג': בכלל לא.

עיסאווי פריג': אני אישית התקשרתי יותר מפעם אחת.

עיסאווי פריג': אני רואה את זה.

עיסאווי פריג': אני אישית התקשרתי פעמיים למשטרת ראש העין והאיש היה מקורב לתחנה, אז בסדר, בסדר.

עיסאווי פריג': הזדהיתי.

עיסאווי פריג': החוק רשום על הנייר וזה הכול.

אחמד טיבי: כשיש שלוש חתונות, אתה מרגיש שאתה בחזית.

חמד עמאר: בנושא הירי בחתונות, אני רוצה לומר לכם שאצל הדרוזים זאת הייתה תופעה בלתי רגילה.

חמד עמאר: לפני חמש שנים, עשר שנים, הייתה החלטה של השייח'ים שאם תיירה ירייה אחת בחתונה, כל השייח'ים עוזבים.

חמד עמאר: מאז אין ירייה אחת בחתונות.

אחמד טיבי: אבל המשטרה שצריכה לאכוף.

<המפכ"ל יוחנן דנינו: התופעה קיימת ואנחנו מכירים אותה.

<המפכ"ל יוחנן דנינו: חוק טיבי הוא חשוב והוא במקום, אבל אני חושב שהתופעה היא יותר תרבותית מאשר חוקית.

אחמד טיבי: אני מאשר את זה.

אחמד טיבי: זאת בעיה תרבותית אבל צריך לטפל בה.

<המפכ"ל יוחנן דנינו: זה נכון.

<המפכ"ל יוחנן דנינו: אנחנו לא מסירים מעלינו אחריות.

<המפכ"ל יוחנן דנינו: אם תבדקו טוב, ב-2012, בשנה האחרונה, יש לנו ירידה של 21 אחוזים באירועי הירי בעיקר במגזר הערבי ישראלי או החברה הערבית ישראלית.

<המפכ"ל יוחנן דנינו: חלק גדול זה גם הירי בחתונות.

<המפכ"ל יוחנן דנינו: זה נכון, לא פתרנו את הבעיה.

<המפכ"ל יוחנן דנינו: אגב, לא רק ירי אלא גם זיקוקים שזה סיפור לא פשוט.

<המפכ"ל יוחנן דנינו: זה אצלנו ממש על סדר היום.

<המפכ"ל יוחנן דנינו: יש לנו תכניות.

<המפכ"ל יוחנן דנינו: אנחנו מחתימים את ההורים של החתן ואת ההורים של הכלה ואנחנו מזהירים אותם מראש.

<המפכ"ל יוחנן דנינו: עשינו בכמה מקומות ממש סוג של תרגילי מנהיגות כאלה של הפסקת חתונות באמצע.

<המפכ"ל יוחנן דנינו: בסדר, זה עובד לאט לאט אבל זה לא יסתיים בשנה אחת, אבל אני חושב שהדוגמה שניתנה כאן היא בפירוש נכונה.

<המפכ"ל יוחנן דנינו: אם נעבוד משני הצדדים ותהיה קריאה של המנהיגות ויהיו כאן אמירות כפי שאמר חבר הכנסת, אני חושב שזה יהיה יותר אפקטיבי.

<המפכ"ל יוחנן דנינו: אני חושב שביחד נוכל לפתור את הבעיה.

<המפכ"ל יוחנן דנינו: ברשותכם, אני הגעתי לשמוע את השר לביטחון הפנים.

<המפכ"ל יוחנן דנינו: במקור היינו מתוכננים להגיע לוועדת הפנים אבל אני מאוד אשמח לבוא שוב.

<המפכ"ל יוחנן דנינו: אני מזמין את עצמי להגיע לכאן לביקור נפרד.

ניסן סלומינסקי: אנחנו נעשה זאת מיד אחרי אישור התקציב.

יצחק כהן: לפני התקציב.

ניסן סלומינסקי: אנחנו עכשיו לפני התקציב ומה אתה יכול לעשות?

יצחק כהן: לשנות.

ניסן סלומינסקי: רובי, רצית שאלה קצרה.

ראובן ריבלין: כן.

ראובן ריבלין: קודם כל, קטונתי מלברך ולהביע מילות הערכה לשר, למפכ"ל ולשני רבי הניצבים אשר עושים במלאכת הקודש.

ראובן ריבלין: השאלה היחידה שלי היא בנושא של האחריות המינהלית או ההנחיות שהמשטרה נותנת למערכות שהן חייבות אחר כך לשאת בתקציב בעצמן.

ראובן ריבלין: ידוע לי על הנושא של ראשי הערים.

ראובן ריבלין: שר הפנים היה כאן וביקש מאתנו תקציב מיוחד של שלושים מיליון שקלים.

ראובן ריבלין: מדוע באותה הזדמנות בה השר דיבר על הנושא של ריכוז הסמכויות והעברתן כולן תחת המשרד לביטחון פנים, בין שזה הגנת העורף ובין בכל המקרים של מד"א וכל אותם שירותים שניתנים לאזרח, לא תחת אחריות כוללת של משרד אחד מובהק.

ראובן ריבלין: פעם זה היה משרד הביטחון.

ראובן ריבלין: משרד הפנים, הוא מנחה את הכנסת לגבי חברי כנסת שהם מאוימים.

ראובן ריבלין: יותר בעייתי הוא הנושא של ראשי ערים.

ראובן ריבלין: אתם מנחים את ראשי הערים לקחת לעצמם שמירה.

ראובן ריבלין: האחריות היא שלכם ולפי דעתי צריך לתקצב אתכם באופן מיוחד על מנת שאתם תוכלו לא רק להנחות אלא גם לבצע את הדבר הזה.

<המפכ"ל יוחנן דנינו: הסוגיה הזאת היא באמת נושא שלא בכדי העלה אותו שר הפנים כי הנושא הוא מאוד כאוב ובעייתי.

<המפכ"ל יוחנן דנינו: יש כאן עניין של הפרדת רשויות.

<המפכ"ל יוחנן דנינו: עדיף שהרשות שתנחה מה צריך, לא תהיה גם הרשות שתצטרך לתת את השמירה כי אז אתה יודע מה קורה.

<המפכ"ל יוחנן דנינו: ההפרדה הזאת היא חשובה.

<המפכ"ל יוחנן דנינו: אגב, המחוקק אימץ אותה בהרבה מאוד מקומות.

<המפכ"ל יוחנן דנינו: למשל בבתי המשפט, פעם אנחנו שמרנו והיום אנחנו מנחים ומשמר בתי המשפט שומר על עצמו.

<המפכ"ל יוחנן דנינו: אגב, לדעתי השמירה יותר טובה ולא בגלל שלפני כן היא לא הייתה טובה אלא אני חושב שההפרדה הזאת היא מאוד חשובה.

<המפכ"ל יוחנן דנינו: כך גם לגבי ראשי הערים.

<המפכ"ל יוחנן דנינו: אני חשוב שפשוט צריך לדאוג לעניין התקציבי.

<המפכ"ל יוחנן דנינו: ברגע שהנושא התקציבי ייפתר, אני אומר לך שהאבטחה על ראשי הערים תהיה כמו שצריך.

<המפכ"ל יוחנן דנינו: בצדק ציינת ואכן ראוי ונכון שהיא תהיה כמו שצריך.

ניסן סלומינסקי: אני רוצה להודות גם לשר וגם למפכ"ל.

<השר לביטחון פנים יצחק אהרונוביץ: אני מציע, היושב ראש, נמצאים כאן גם נציג שירות בתי הסוהר וגם נציב כבאות.

<השר לביטחון פנים יצחק אהרונוביץ: אם אתם רוצים בישיבה אחרת לשמוע אותם, אין בעיה.

<השר לביטחון פנים יצחק אהרונוביץ: אם אתם רוצים לאפשר להם היום, בבקשה.

<השר לביטחון פנים יצחק אהרונוביץ: הם נשארים.

ניסן סלומינסקי: אני קודם כל רוצה לומר לך שאנחנו מעריכים אבל תדע שגם אוהבים.

ניסן סלומינסקי: פוליטיקאים יחידים זוכים לזה.

ניסן סלומינסקי: למפכ"ל, מעבר לזה שיכול להיות שיש חילוקי דעות בתחום מסוים, ביתר התחומים אתם באמת עושים הפלא ופלא ואכן מרגישים את היד שלך.

ניסן סלומינסקי: גם בנושא של המאבק בפשע, להציב אנשים שיכולים להתמודד בנושא.

ניסן סלומינסקי: גם בנושא הביטחון האישי וגם בתרומה האישית שלך ואני יודע על הפעילות הברוכה בקהילה כאשר המשטרה נכנסת לקהילה, דבר שקודם המשטרה כמעט לא עשתה אבל בהנחיה שלך נכנסים לקהילה ועוזרים לאנשים מכל הגוונים ובמקומות הקשים ביותר.

ניסן סלומינסקי: מהבחינה הזאת, תבורכו שניכם.

ניסן סלומינסקי: למרות הזמן הקצר שעומד לרשותנו, ניתן את רשות הדיבור גם לשחר וגם לאהרן.

ניסן סלומינסקי: כל אחד מכם יציג את הדברים בקצרה.

ניסן סלומינסקי: נקיים ישיבה ארוכה ללא מגבלות של זמן כי הנושא הזה מאוד חשוב ומאוד מעניין.

<אהרן פרנקו: בוקר טוב ליושב ראש הוועדה ולחברי הכנסת.

<אהרן פרנקו: אני אתייחס גם לסוגיה שעלתה כאן בעניין השיקום והטיפול באסיר.

<אהרן פרנקו: שירות בתי הסוהר הוא שירות שמזוהה לאורך שנים כארגון ביטחוני שהתפקיד המרכזי שלו הוא המשמורת הבטוחה של האסירים.

<אהרן פרנקו: אנחנו מדברים היום על כ-19,500 אסירים עצורים בפועל ועוד בחלופות מעצר.

<אהרן פרנקו: בסך הכול אנחנו מטפלים בלמעלהמ-23 אלף אסירים ועצורים ובחלופות מעצר.

<אהרן פרנקו: הנושא המרכזי שבשנים האחרונות אנחנו מקווים – וזאת הסוגיה שעלתה כאן – לטפל בו הוא כל הנושא שאנחנו רואים בתפקיד שלנו גם ייעוד חברתי.

<אהרן פרנקו: אנחנו משקיעים מאוד בסוגיה של הטיפול באסירים כדי לנסות לצמצם את הנושא של הרצידיביזם אבל לצערנו הריצדביזם הוא באחוזים גבוהים עדיין.

<אהרן פרנקו: זה נתון שהוא גם ברמה העולמית גבוה.

<אהרן פרנקו: אנחנו מדברים על בין חמישים לשישים אחוזים רצידביזם וזאת סוגיה בה אנחנו משקיעים.

<אהרן פרנקו: עיקר ההשקעה שלנו היא מצד אחד לתת מתקנים בטוחים, שייתנו את המעטפת הביטחונית הראויה כדי לשמור על האסירים, ומצד שני אנחנו משקיעים סכומים.

<אהרן פרנקו: דובר כאן על 0.6 אחוז אבל אני יכול לדבר בסכומים.

<אהרן פרנקו: מתוך כ-700 מיליון תקציב הקניות שלנו, אנחנו משקיעים בין 95 ל-100 מיליון שקלים בתחום השיקום והטיפול ועל הסכום הזה צריך להוסיף את עלות האנשים שמטפלים כאשר מדובר באוכלוסייה מקצועית.

<אהרן פרנקו: זה אומר להחזיק עובדים סוציאליים, פסיכיאטרים, רופאים, אנשי חינוך.

ראובן ריבלין: זה כולל גמילה מסמים?

<אהרן פרנקו: כשאני אומר טיפול ושיקום, זאת מערכת שלמה שכוללת את תחום החינוך, שאלה לימודים, החל מקרוא וכתוב ועד לימודים אקדמיים.

<אהרן פרנקו: אנחנו מדברים על טיפול לאותן בעיות כמו עברייני מין ועברייני אלימות.

<אהרן פרנקו: אנחנו מדברים על שיקום שהוא כמובן בתקופות שונות בתקופת המאסר בתחומים שונים.

<אהרן פרנקו: לאחרונה בסיוע הכנסת אנחנו עוסקים בשיקום עברייני תנועה.

<אהרן פרנקו: הבחנו בשנה קודמת שמשטרת ישראל עשתה עבודה טובה בתחום התנועה, דיווחו על כאלף עצורים, בדקנו אצלנו ומצאנו 400 אסירים בגין עבירות תנועה ללא עבירות נלוות ולכן מיד הכנו תכנית לטיפול באסירים בגין עבירות תנועה.

<אהרן פרנקו: היום הצעת החוק שמונחת על שולחן הכנסת אומרת שאנשים כאלה, כשהם ישתחררו, אם לא יעברו את התכנית הזאת, לא יקבלו את הרישיון.

<אהרן פרנקו: אם כן, אנחנו משתלבים בדברים שנעשים בחוץ.

<אהרן פרנקו: אנחנו עוסקים הרבה ברפואה.

<אהרן פרנקו: אנחנו משקיעים ברפואה סכומים גדולים מאוד כי אנחנו למעשה משמשים כקופת חולים של האסירים.

<אהרן פרנקו: זאת אומרת, אצלי אסיר מקבל גם טיפול רפואי והוא גם מקבל תרופות.

<אהרן פרנקו: אנחנו משקיעים בתרופות, הנתון הבסיסי שלנו מתחיל בתשעה מיליון ואנחנו מסיימים שנה בדרך כל עם סכום של בין 14 ל-15 מיליון שקלים על תרופות.

<אהרן פרנקו: אלה אשפוזים.

יעקב ליצמן: הוא מקבל את אותן התרופות שהוא מקבל מחוץ לבית הסוהר?

<אהרן פרנקו: לפעמים יותר.

<אהרן פרנקו: לפעמים אנחנו דואגים לתת תרופות שלא מופיעות בסל האזרחי.

<אהרן פרנקו: אנחנו משתדלים לייצר טורים לבתי החולים לאסירים ואפילו לפעמים לפני האזרחים מול בתי החולים.

<אהרן פרנקו: לפעמים צריך להמתין כמו כל אזרח.

<אהרן פרנקו: כל זה כמובן בתנאים של שירות בתי הסוהר.

<אהרן פרנקו: יש לנו מערך תעסוקה בו יש מפעלים בהם מועסקים אסירים.

<אהרן פרנקו: היום אנחנו משתדלים – בכל התחום הזה של התעסוקה, הטיפול והחינוך – והיעד שלנו הוא להגדיל את הפוטנציאל, כמה שיותר אסירים עסוקים.

<אהרן פרנקו: הגענו למצב שאפילו עצורים שבאים לימים, אנחנו משתדלים לשלב אותם בתכניות, בעיקר בחינוך, באמצעות מדריכים שמגיעים מבחוץ כדי שלא יישארו בתאים.

<אהרן פרנקו: בדרך הזאת אנחנו מנסים להתמודד לדוגמה עם סוגיה שנים היוותה תופעה ברשות הסוהר, סוגיית האובדנות.

<אהרן פרנקו: בשנת 2010 - הסיפור של דודו טופז העלה את הנושא לתודעה - היו 12 מתאבדים בשנה.

<אהרן פרנקו: מי שמכיר את הנתונים בחוץ, הם נתונים מפחידים מאוד והם נתונים גבוהים מאוד.

<אהרן פרנקו: בתכנית בה מושקעים גם כספים וגם כוח אדם, הצלחנו לצמצם את המספר ואנחנו עומדים היום על ארבעה מתאבדים בשנה וכך זה כבר שלוש שנים ברציפות.

<אהרן פרנקו: זה מחייב אותנו בהשקעה גדולה.

<אהרן פרנקו: שירות בתי הסוהר, במקביל למתן המעטפת הביטחונית, ימשיך להשקיע בתחום הטיפול והשיקום.

<אהרן פרנקו: הסוגיה שהעלה כאן השר – וכאן אני אולי אסגור את המעגל כדי לאפשר זמן לשאלות, אם יש – סוגיית תנאי המחייה.

<אהרן פרנקו: צריך לזכור שרוב בתי הכלא בישראל הם בתי כלא ישנים מאוד.

<אהרן פרנקו: בעשור האחרון, למעט המתקן באלה, המתקן שנבנה בבאר שבע שקיבלנו, כל בתי הכלא הם ישנים ונבנו לפני שנים רבות.

<אהרן פרנקו: מספר המטרים לאסיר, היום אנחנו עומדים על 3.1.

<אהרן פרנקו: זה הממוצע אבל זה אומר שיש לנו גם תאים עם 2.1 מטרים או 2.5 מטרים ועד שישה מטרים לאסיר.

<אהרן פרנקו: היום כאשר אנחנו בונים מתקנים חדשים או משפצים אגפים, באגפים האלה אנחנו כבר מתקינים מזגנים.

<אהרן פרנקו: המזגנים הם לא בתא כי אין לנו את היכולת לספק את החשמל אבל הם בפרוזדורים וזה מקל.

<אהרן פרנקו: זה מצנן את הפרוזדור וזה מקל על האסירים.

<אהרן פרנקו: כל אגף שמשופץ היום, אנחנו מתקינים בו מזגנים.

<אהרן פרנקו: כבר בימים אלה יצאנו בתכניות לבניית כלא לנשים – אני סימנתי את כלא הנשים שהוא היה כלא ממש לא ראוי – ואני מאמין שלקראת 2016 נוכל להעביר את כלא נווה תרצה הוותיק והישן לכלא חדש.

<אהרן פרנקו: במקביל, כבר בתכניות לבניית כלא בצפון בצמוד לכלא צלמון – אנחנו הולכים בעיקר היכן שיש לנו קרקעות זמינות – שם משקיעים.

<אהרן פרנקו: זאת הסוגיה המרכזית שלנו היום, לשפר את תנאי המחיה והמטרג' במקום.

<אהרן פרנקו: יש לנו בתי כלא ישנים.

<אהרן פרנקו: יש תאים הרבה יותר מרווחים ויש תאים פחות מרווחים.

<אהרן פרנקו: יש תנאים הרבה יותר סבירים ויש תנאים פחות סבירים, אבל התכנית שלנו היא כל הזמן לשפץ.

<אהרן פרנקו: אנחנו משפצים כשישה אגפים בשנה ומשתדלים לשפץ את השטחים הציבוריים כדי לאפשר את תנאי המחייה הטובים ביותר שאנחנו יכולים לספק בתנאי התקציב שעומד לרשותנו.

יעקב ליצמן: איפה תשימו את כל אלה שלא יתגייסו?

יעקב ליצמן: לאיזה בית סוהר תפנה אותם?

<אהרן פרנקו: יש לנו היום עתודות.

יעקב ליצמן: יש לך מקום לכולם?

יעקב ליצמן: יש לך 5,000 בשנה.

<אהרן פרנקו: אני מקווה שלא נידרש לזה אבל יש לנו עתודות שהכנו לנושא המסתננים שכפי שידוע לכם המספרים ירדו.

יעקב ליצמן: אולי תעביר אותם את הגבול.

<אהרן פרנקו: אני מקווה שלא נידרש לזה.

ניסן סלומינסקי: אני רוצה לשמוע את ידידנו שחר אתו עברנו הרבה שנים.

<קריאה: מה קרה עם בית הסוהר המופרט?

<קריאה: הוא בשימוש עכשיו?

ראובן ריבלין: ודאי.

ראובן ריבלין: צלמון.

<אהרן פרנקו: הוא פועל רגיל כמו כל בית כלא.

ראובן ריבלין: בית הבראה.

<אהרן פרנקו: יחסית.

ניסן סלומינסקי: כל הקטע הזה תוכנן שלא יהיה, אבל ברגע האחרון הכנסנו אותו כי השר מאוד לחץ לכך.

ניסן סלומינסקי: לכן החלטנו כן לנסות להכניס את הנושא בלחץ של זמן.

ניסן סלומינסקי: לכן אנחנו קצת בלחץ של זמן.

ניסן סלומינסקי: כל אחד יוכל לדבר בהרחבה כאשר נקיים את הישיבה בלי לחץ של זמן.

<שחר איילון: בוקר טוב.

<שחר איילון: אנחנו מ ה-8 בפברואר רשות ארצית ממלכתית.

<שחר איילון: הכנסת, הבית הזה, השקיעה המון בשנת 2012, המון שעות עבודה בנושא חוק הרשות הארצית לכבאות והצלה.

<שחר איילון: אני חושב שיש לנו חוק מצוין.

<שחר איילון: אני מעריך שבשנים הקרובות, בתקציב שהוא רב שנתי מאושר, נגיע להיות אחת המדינות הבטוחות ביותר בנושא של בטיחות באש.

<שחר איילון: אתם יכולים לראות באולם הזה את כל הספרינקלרים, את כל המערכות האוטומטיות.

<שחר איילון: אני מעריך שאנחנו גם נהיה אחד משירותי הכבאות הטובים ביותר בעולם.

<שחר איילון: אם כן, אנחנו בדרך הנכונה.

ניסן סלומינסקי: זה היה קצר ולעניין.

ניסן סלומינסקי: מי שרוצה לשאול, בקצרה.

זבולון כלפה: שאלת הבהרה.

זבולון כלפה: אמנם ביקרתי פעם אחת אצלך, לא במסגרת התפקיד, גם לא בתור אסיר.

<אהרן פרנקו: כחבר כנסת, אתה מוזמן לבקר.

זבולון כלפה: מתוך מידע שאני מקבל מאנשים בנושא של תנאי המחייה של אסירים בכלא.

זבולון כלפה: אתה מתאר כאן תמונת מצב לא פשוטה בכלל, אבל יש דברים שלדעתי אתם כשירות בתי הסוהר יש לכם את היכולת לסייע בדברים קטנים, כמו לדוגמה הדרך שלהם להתקשר החוצה.

זבולון כלפה: האסירים מחויבים לרכוש כרטיסי טלכארד שהעלויות שלהם יחסית לשיחות הן הרבה יותר גבוהות.

זבולון כלפה: אני לא מבין את ההצדקה לכך.

זבולון כלפה: אם רוצים להעניש מישהו, זה משהו ספציפי, אבל לא יכול להיות שזה משהו שיהיה גורף.

זבולון כלפה: אם כבר גובים על זה כל כך הרבה כסף, מה עושים עם זה?

זבולון כלפה: זה הולך לטובת האסירים?

<אהרן פרנקו: מי שנותן את השירותים זה בזק שהתקין את הטלפונים בשירות בתי הסוהר, הוא גובה והמחירים זהים למה שקורה בחוץ.

<אהרן פרנקו: לפני מספר שנים הסוגיה הזו נבחנה.

<אהרן פרנקו: יצא מכרז חדש וזכתה חברה חדשה שהיא מערכת שחף, שכרגע נמצאת בהתקנה כשבכלא מעשיהו אנחנו מסיימים מאוד בקרוב.

<אהרן פרנקו: העלות לשיחה, במקום 57 אגורות, 13 אגורות.

<אהרן פרנקו: במעשיהו, אתה יכול לבדוק, זה יתבצע.

ראובן ריבלין: החברה מרוויחה הרבה.

<אהרן פרנקו: ועדיין היא מרוויחה.

זבולון כלפה: המחיר ירד מ-57 אגורות ל-13 אגורות?

<אהרן פרנקו: ל-13 אגורות לשיחה ועדיין החברה מרוויחה.

<אהרן פרנקו: כמות השיחות שיוצאות משירות בתי הסוהר, כל חברת טלפונים הייתה שמחה לזכות במכרז כזה.

ראובן ריבלין: זה של הוט?

<אהרן פרנקו: לא.

<אהרן פרנקו: לא הוט.

ראובן ריבלין: יש לה תשתית או שהיא על התשתית של בזק?

<אהרן פרנקו: לא.

<אהרן פרנקו: זאת תשתית שלהם.

<אהרן פרנקו: הם כרגע מסיימים את ההתקנות במעשיהו.

<אהרן פרנקו: יש לנו תשתיות בעוד שלושה-ארבעה בלי כלא.

<אהרן פרנקו: אנחנו עובדים בקצב.

<אהרן פרנקו: הם כבר מספקים את הטלכארדים.

<אהרן פרנקו: גם המשפחות קונות, גם האסיר באמצעות מכונות, וכמעט אין מגבלה לאסיר פלילי.

<אהרן פרנקו: אם אין הגבלה ואין ענישה ואין סנקציה, אין כמעט בעיה אלא לאסיר יש זמן לדבר בטלפון.

<אהרן פרנקו: כמות הטלפונים בחצר היא כמעט טלפון לכל שלושה-ארבעה אסירים.

זבולון כלפה: בהמשך לאותה שאלה אבל מכיוון אחר.

זבולון כלפה: אתה דיברת כאן על מצוקת התנאים הפיזית הקשה מאוד של האסירים.

זבולון כלפה: להבנתי, זאת דעתי וכך אני חושב, הדרך להתמודד בסופו של דבר עם פשיעה, היא נעוצה לא מעט בצד של חינוך והשתלבות בחברה לאחר מכן.

זבולון כלפה: השאלה מה קורה מבחינת שירות בתי הסוהר ואם אתה יכול לפרט מעט לגבי תכניות בהן אתם עוסקים ומה אתם עושים כדי לשלב את האנשים.

<אהרן פרנקו: שירות בתי הסוהר כבר שנים מקיים את תכניות השיקום והטיפול.

<אהרן פרנקו: כל שנה הוא מחדש ויוזם.

<אהרן פרנקו: ברור שלא הייתה לנו שום אינדיקציה אם העשייה הזאת יעילה כי הרצידביזם, כמו שאמרתי, עדיין יש בו נתון גבוה.

<אהרן פרנקו: לפני שנה וחצי יצאנו במכרז בו זכתה האוניברסיטה העברית בירושלים והיא מלווה אותנו במחקר.

<אהרן פרנקו: היא לקחה שלושים תכניות טיפול ושיקום בשירות בתי הסוהר והיא מלווה אותנו במשך חמש שנים.

<אהרן פרנקו: אנחנו כבר שנה וחצי בתוך המעקב הזה והפיקוח, ואנחנו רוצים ללמוד אם התכניות שלנו יעילות.

<אהרן פרנקו: בתוך התכניות האלה יש תכניות דת, יש תכניות לטיפול בעברייני מין, באלימות במשפחה, באלכוהול, בסמים כמובן שזה דבר ישן וותיק.

<אהרן פרנקו: כמו שאמרתי, גם בתחום התעבורה אליו אנחנו נכנסנו עם תכניות טיפול.

<אהרן פרנקו: המגוון הוא עצום.

<אהרן פרנקו: אתם מזומנים לראות את הדברים בעיניכם כדי להתרשם.

<אהרן פרנקו: זאת עשייה אדירה של ניסיון לטפל ולגרום לכך שהאסיר שיוצא החוצה וחוזר לקהילה, יהיה אחר.

<אהרן פרנקו: להגיד לך שההצלחה היא מלאה?

<אהרן פרנקו: עדיין לא.

ראובן ריבלין: נציב הכבאות.

ראובן ריבלין: השאלה היא בהמשך לשאלתו של חבר הכנסת עמאר, לגבי המגזר הדרוזי.

ראובן ריבלין: קודם כל, אני מברך אתכם על כך שאתם קובעים מערך חדש שיהיה מקצועי לעילא ולעילא ושלא תהיינה איזה שהן טענות באיזושהי ועדת חקירה כזאת או אחרת כאשר מתברר שהמינויים פעמים רבות היו כאלה שלא היו מתאימים.

ראובן ריבלין: אני מברך אותך על כך.

ראובן ריבלין: יחד עם זאת, בכל זאת יש אנשים שנפלטו מהמערכת הקודמת.

ראובן ריבלין: למשל, אנשי גוש קטיף בזמנו, שהיו בכבאות, נשארו בגיל חמישים בלי מטה לחם.

ראובן ריבלין: המקצועניות מחייבת לפני כל סיבה וכל נימוק אחר.

ראובן ריבלין: אבל יחד עם זאת, בכל זאת יש מערך מינהלתי.

ראובן ריבלין: האם אי אפשר באמת את אותם אנשים שברמה האישית מגיע להם – אם כי ברמה המקצועית הם לא מתאימים למערכת החדשה שאתה מקים וכל ברכתנו וכל התמיכה והגיבוי שיכולה הכנסת לתת, נתונה לך – כי בכל זאת יש פעמים רבות אנשים שיצאו מהמערכת.

ראובן ריבלין: אני דיברתי על אנשי גוש קטיף כי הרי על לא עוול בכפם הם הוצאו מבתיהם וגם מטה לחמם נשבר ונשארו באמת במים אדירים.

ראובן ריבלין: האם אי אפשר בכל זאת בעניין זה לתת תשומת לב לאותם אנשים שנפלטו ושברמה האישית הם מעולים, אם כי ברמה המקצועית זה לא מספק אותך ובצדק?

<שחר איילון: אני חושב שצריך לעשות כל מאמץ לקלוט ולעזור לאותם עקורים, לאותם אנשים שהוצאו מגוש קטיף ולא מוצאים את מקומם בכל מקצוע אחר כבר שנים.

<שחר איילון: צריך לעשות כל מאמץ כדי לקלוט אותם.

<שחר איילון: אני מסכים אתך.

<שחר איילון: יש לי בוס אחד שזה השר לביטחון פנים.

<שחר איילון: הבוס השני שלי, שהוא רציני והוא קובע לי את הכול, הוא נציב שירות המדינה.

<שחר איילון: המדים שלי הם קצת תחפושת.

<שחר איילון: אני לא שוטר ואני לא איש שירות בתי הסוהר.

<שחר איילון: אני עובד מדינה.

<שחר איילון: יש לי ועד עובדים ברוך השם.

<שחר איילון: נציב שירות המדינה.

<שחר איילון: כדי לקלוט עובד במערך הכבאות, מי שקובע אם הוא יכנס או לא, זה לא אני.

<שחר איילון: זה גם לא השר.

יעקב ליצמן: האם צריך להיות אצלכם בעל תואר?

<שחר איילון: תואר במה?

<שחר איילון: אנחנו קולטים עכשיו רב.

ראובן ריבלין: יש בחור בשם משה דיין.

ראובן ריבלין: אנחנו נשיג את האישור שלו.

<שחר איילון: ברגע שנציב שירות המדינה מאשר, אני קולט אותם.

ראובן ריבלין: דיברנו ברמה העקרונית.

ניסן סלומינסקי: בזמנו ידענו ש-60 אחוזים מכלי הרכב של כיבוי אש, כשיצטרכו להתניע אותם – הם לא ינועו.

ניסן סלומינסקי: הם בטח לא יגיעו למקום.

ניסן סלומינסקי: האם יש שיפור?

<שחר איילון: שאל היושב ראש האם הציוד והאמצעים וכלי הרכב של מערך הכיבוי הם עדיין מיושנים.

<שחר איילון: אני יכול להרגיע את היושב ראש.

<שחר איילון: אנחנו קונים את הציוד הטוב ביותר בעולם.

<שחר איילון: יש לנו כבאיות חדשות, מנופים ואמצעים הטובים ביותר בעולם.

<שחר איילון: אני מוכן להתמודד עם כל מערך אירופאי או אמריקאי.

<שחר איילון: לדעתי יש לנו ציוד מעולה, יקר, איכותי, מקצועי.

<שחר איילון: אנחנו לא מתפשרים.

<שחר איילון: ממש לא מתפשרים בנושא הזה.

יעקב ליצמן: אמצעים גם לגובה?

<שחר איילון: לאמריקה הגדולה אין מנופים יותר גבוהים משלנו.

<שחר איילון: אנחנו קונים את המנופים שלנו בשני מקומות, ב-E-1 ובברונטו, זה אמריקאי ופינלנדי.

<שחר איילון: העולם כולו, כדי להיכנס ולהילחם באש בבניינים גבוהים, אתה נלחם דרך חדרי המדרגות.

<שחר איילון: אין מנופים כאלה גבוהים.

<שחר איילון: בכלל, המנופים בסל שלהם מסוגלים להוריד ולהעלות שני אנשים.

יעקב ליצמן: או דרך האוויר.

<שחר איילון: או דרך האוויר באמצעות הליקופטרים.

<שחר איילון: אנחנו עושים עכשיו ניסיון מאוד מעניין.

<שחר איילון: ההליקופטרים בדרך כל, ראינו את זה בקלנסואה, ראינו את זה במשולש, ראינו את זה בשיטפונות האחרונים בחורף האחרון, הגיעו מסוקים כדי לעזור לאנשים שעלו על גג ביתם בשיטפונות.

<שחר איילון: המסוקים יכולים להעלות את האנשים, יחידת 669 והמסוקים שלה מעלים אותם אחד-אחד.

<שחר איילון: משפחה שלמה שהייתה שם בכפרים, בטירה, לקח שעה וחצי-שעתיים ריחוף מסוק מעל הבית כדי להעלות אותם.

<שחר איילון: בא לנו רעיון להביא כלוב שבתוכו יושב טכנאי מוסק ואם יש חבורה של צופים שנקלעת לאש בתוך מחנה קיץ שלהם או שיש חילוץ כזה מתוך שיטפונות, יבוא המסוק עם הכלוב, עשרה אנשים נכנסים בבת אחת והכלוב מקפיץ אותם למקום יבש וחוזר.

<שחר איילון: את הכלוב הזה קנינו בעלות של 350 אלף שקלים וכרגע הוא נארז בארצות הברית והוא בדרך לארץ.

<שחר איילון: ראש הממשלה אישית נתן הוראה לחיל האוויר להתאמן אתנו עם הכלוב הזה על מנת לבדוק את הייתכנות שלו.

<שחר איילון: אני מקווה ואני בטוח שנצליח להגיע למצב שמדינת ישראל תהיה אולי אחת היחידות בעולם שתדע לחלץ אנשים במספר גדול גם ללא נחיתת המסוק, בעזרת כבל של חמישים מטרים.

<שחר איילון: הכלוב מגיע, מקפיץ אותם.

<שחר איילון: לכן אנחנו מחפשים כל דרך חדשנית אפשרית ברחבי העולם.

<שחר איילון: אני אומר ליושב ראש הוועדה הנכבדת שאנחנו בחזית הטכנולוגיה.

<שחר איילון: אנחנו עם מערכות ממוחשבות, אנחנו במערכת הקשר שהייתה סימפלקס רק לפני שנתיים, זאת אומרת ווקי-טוקי, אני ואתה, כמו שתי לבניות שמדברים אחד עם השני עם חוט, ואנחנו עברנו היום למערכת הקשר של מוטורולה, מערכת מהמשוכללות ביותר בעולם.

<שחר איילון: זאת מערכת הניצן שנחשבת ונקראת המערכת הלאומית.

<שחר איילון: יש שתי מערכות לאומיות – ברק אטום של העורף, שאנחנו מחוברים אליה, ויש את המערכת של המשטרה, מערכת הניצן.

<שחר איילון: השקענו בזה, בעזרת האוצר, 130 מיליון שקלים כדי להיכנס לתוך המערכת הזאת.

<שחר איילון: היום כבאי לוחץ על הלחצן של מכשיר הקשר והוא יכול לדבר באילת עם חברו שנמצא בעפולה או במטולה.

<שחר איילון: מי שמכיר אותי, אני בא מתוך מערכת מאוד מסודרת, ואני אומר שהמערכת שלנו היא מהמשוכללות ביותר בעולם ואני מוכן להתמודד בנושא הזה.

<שחר איילון: אני אומר לכולנו כאן, אסור לי להגיד דבר כזה כי זה לא טוב לי אולי לתקציבים, אבל אנחנו, מדינת ישראל, בחסדי שמים, כי אין לי הסבר אחר, המדינה הבטוחה ביותר בעולם בנושא מוות של אנשים ופגיעה של אנשים בשריפות.

<שחר איילון: אצלנו במדינת ישראל נהרגים כל שנה בין שלושים ל-35 בעשור האחרון.

<שחר איילון: בשנתיים האחרונות יש כבר ירידה ל-20-25 הרוגים בשנה.

<שחר איילון: זה אומר שאנחנו בשלושה הרוגים למיליון תושבים בשנה.

<שחר איילון: בטוקיו המסודרת יש תשעה הרוגים לשנה.

<שחר איילון: בארצות הברית המסודרת יש תשעה הרוגים לשנה למיליון תושבים.

<שחר איילון: באירופה שבעה ושמונה הרוגים לשנה.

<שחר איילון: ברוסיה 120 הרוגים לשנה למיליון תושבים.

<שחר איילון: זאת אומרת, אנחנו, מדינת ישראל, גם מול המזרח, אסיה, וגם מול אירופה וגם מול ארצות הברית, אנחנו המדינה הבטוחה ביותר בנושא של שריפות.

<שחר איילון: אל תשאלו אותי למה כי אני עוד לא מצאתי את הסיבה לכך.

<שחר איילון: מעבר לעובדה שאנחנו מטפלים בארבעים אלף שריפות, אנחנו מטפלים גם בארבעים אלף חילוצים – תאונות דרכים, נפילה לבורות, מעליות וכל שאר הדברים.

יעקב ליצמן: מה אחוז ההצתות?

<שחר איילון: יש בערך 2,000-2,500 הצתות.

<שחר איילון: מבחינה משפטית ומבחינה לגאלית כשאתה מסתכל על הצתה, יש גם ברשלנות.

<שחר איילון: מישהו עושה מנגל ועוזב את הפחמים, עושה ל"ג בעומר ומשאיר את הגחלים והולך, הוא לא התכוון להצית אבל עצם רשלנותו גרמה לכך.

<שחר איילון: לכן בסופו של תהליך, אם אתה מסתכל על כל האירועים עצמם, ראשית, במחצית הראשונה של 2013 יש לנו עשרה אחוזים ירידה בכמות השריפות.

<שחר איילון: אתם רואים קיצור של זמן הגעת הכבאים.

<שחר איילון: אתן לכם דוגמה דרמטית מהערב.

<שחר איילון: הערב אנחנו פותחים תחנה חדשה במקום שנקרא קדימה.

<שחר איילון: תל מונד קדימה.

<שחר איילון: בעבר מכפר סבא היו צריכים להגיע לתל מונד ו/או מנתניה.

<שחר איילון: זה 14 דקות.

<שחר איילון: ברגע שאנחנו פותחים הערב תחנה חדשה בקדימה, ואנחנו הולכים לפתוח 34 תחנות חדשות בחמש השנים הקרובות, זמן התגובה מ-14 דקות יתקצר לשתיים-שלוש דקות כדי להגיע לתושב.

<שחר איילון: זה הבדל דרמטי.

<שחר איילון: לכן זה הכיוון שלנו.

<שחר איילון: הורדה וקיצור זמן התגובה בכל הארץ, מ-17 דקות כפי שהיה בשנת 2010 לתשע דקות בשנת 2016.

ניסן סלומינסקי: תודה רבה.

ניסן סלומינסקי: שימחת אותנו.

ניסן סלומינסקי: באמת יש תקווה.

ניסן סלומינסקי: המעבר ממצב למצב באופן כזה, זה מדהים.

ראובן ריבלין: ב-99 היו צריכים לעשות את זה.

ניסן סלומינסקי: רבותיי, אנחנו עוצרים כאן.

ניסן סלומינסקי: תהיה ישיבה יותר ארוכה.

ניסן סלומינסקי: תודה רבה לאנשי המשטרה על כל זרועותיה.

ניסן סלומינסקי: שיהיה בהצלחה גדולה.

ניסן סלומינסקי: אנחנו ממשיכים בדיון על תקציב משרד מבקר המדינה.